Πακιστάν: Μουμιοποίηση του ταξικού αγώνα; – Πρακτορείο RIOTERS\nΠακιστάν: Μουμιοποίηση του ταξικού αγώνα;\nNo Comments on Πακιστάν: Μουμιοποίηση του ταξικού αγώνα;\nΠακιστάν: Μουμιοποίηση του ταξικού αγώνα; -Μελαγχολικοί Τρωγλοδύτες\n“Η υψηλότερη προσπάθεια ηρωισμού για την οποία είναι ακόμα ικανή η παλιά κοινωνία είναι αυτή του εθνικού πολέμου, κι αυτή ακόμα αποδεικνύεται πλέον πως δεν είναι παρά μια χίμαιρα, που σκοπεύει να υποσκάψει την πάλη των τάξεων, και τίθεται στο περιθώριο με το που η ταξική σύγκρουση ξεσπάει σε ανοιχτό εμφύλιο πόλεμο“. -Καρλ Μαρξ, Ο Εμφύλιος Πόλεμος στη Γαλλία.\nΗ “παρανομοποίηση” της οικονομίας\nΓια να χει νόημα μια ανάλυση του Πακιστάν, “πρέπει να αντιμετωπίζει το Πακιστάν και το ελεγχόμενο από τους Ταλιμπάν κομμάτι του Αφγανιστάν ως μια οικονομική ζώνη” (B. Raman). Διαφορετικά, δε θα μπορούσε να καταλάβει κανείς πώς μια οικονομία σε βαθιά κρίση, στερημένη από πιστωτικά δάνεια και με μια γιγαντωνόμενη εργατική σύγκρουση δεν συρρικνώνεται.\nΥπάρχει μια συντονισμένη προσπάθεια από την προηγούμενη κυβέρνηση του Nawaz Sharif να μεταφέρει όλη τη σχετιζόμενη με την ηρωίνη υποδομή στο έδαφος υπό τον έλεγχο των Ταλιμπάν, μια διαδικασία που επιταχύνθηκε από την τωρινή κυβέρνηση του Perviz Musharraf. Αξιοσημείωτο είναι ότι, “ενώ η καλλιέργια οπίου στο Αφγανιστάν είναι εν πολλοίς στα χέρια των αφγανών αγροτών, ολόκληρη η επεξεργασία του στην περιοχή των Ταλιμπάν είναι ιδιοκτησίας πακιστανών βαρόνων των ναρκωτικών, που απολαμβάνουν της προστασίας του πακιστανικού στρατού και των μυστικών υπηρεσιών (όπως παραπάνω). Τα δισεκατομμύρια που αποφέρει κάθε χρόνο το εμπόριο ναρκωτικών συν μια αύξηση της εισφοράς φόρων γύρω στο 20% είναι που έχουν προφυλάξει την οικονομία αυτή από μια κατάρρευση.\nΜετά από πολύ καιρό, η ταξική σύγκρουση πήρε τα πάνω της στη δεκαετία του ’90 και κατέληξε σε “στασιμοπληθωρισμό” (stagflation). Η μετανάστευση πακιστανών προλεταρίων στην μέση ανατολή (και τα ωφέλη της) κάμφθηκε εξαιτίας του πολέμου του κόλπου και της παγκόσμιας ύφεσης. Συγκρούσεις, απεργίες, ταραχές απαντήθηκαν με μια πρωτοφανούς σκληρότητας λήψη μέτρων με υπόδειξη του Διεθνούς Νομισματικού Ταμείου. Το ζήτημα της παιδικής εργασίας έπαιξε έναν κύριο ρόλο στις εξελίξεις αυτές. Γύρω στα 6 εκατομμύρια παιδιά είναι αναγκασμένα να δουλεύουν στο Πακιστάν, και υπάρχουν περίπου 20 εκατομμύρια εργάζονται μέσω εργολαβιών σε ένα καθεστώς σχεδόν απαγωγής (bonded workers). Και για να κρατήσουν ακόμα κι αυτή την άθλια απασχόληση είναι αναγκασμένοι να δωροδοκούν τακτικά την αστυνομία. 50.000 παιδιά, ακόμα και 5 χρονών, εργάζονται στα εργοστάσια κατασκευής μπαλών ποδοσφαίρου, ράβοντας το σκληρό δέρμα με τα χέρια τους. Ένας μαχητικός εργάτης που οργάνωσε με επιτυχία μια απεργία ενάντια στην ιδιωτικοποίηση, και για την κατάργηση των εργολαβιών και της παιδικής εργασίας δολοφονήθηκε το 1995 ως αντίποινα. Δυο χρόνια αργότερα, γύρω στους 20.000 εργάτες στα χαλιά της Λαχώρης κατέβηκαν σε απεργία ζητώντας αυξήσεις μισθών, καταβολή συντάξεων, και το τέλος της παιδικής εργασίας.\nΤο 1997 το Πακιστάν είδε μια άνοδο της σύγκρουσης στον τραπεζικό τομέα, όπου εκατοντάδες μαχητικών εργαζομένων απολύθηκαν σιωπηλά, ως ένα μέσο να διασπαστεί η οργάνωσή τους ενώ ποινές επιβλήθηκαν στις απεργίες. Οι συχνές οδηγίες του ΔΝΤ για την επιβολή ενός γενικού φόρου 15% στα εισαγόμενα και τα κατεργασμένα τρόφιμα, το αέριο και το πετρέλαιο, φαίνονται εξίσου δυσάρεστα όσο και μη-λειτουργικά, καθώς “το σύστημα συλλογής φόρων υποφέρει ακόμα από ευρύτατη διαφθορά και αναποτελεσματικότητα” (Financial Times, 2/Σεπ/1999). Προκειμένου να ξεφύγει απ’ αυτή τη δύσκολη ατζέντα, η πακιστανική αστική τάξη ξεκίνησε μια επίθεση στους εργάτες στον ηλεκτρισμό και την ύδρευση, με περικοπές και “ιδιωτικοποιήσεις”. Για παράδειγμα, η ομοσπονδιακή κυβέρνηση “μετέθεσε” 30-35.000 χαμηλόβαθμους αξιωματούχους και 250 αξιωματικούς του πακιστανικού στρατού στην Αρχή Ανάπτυξης του Νερού και του Ρεύματος” (Green Left Weekly, 27/Γεν/1999). Οι “ιδιωτικοποιήσεις” συνάντησαν αντίσταση από τους εργαζόμενους στην Τράπεζα Habib μέσω μιας επιτυχημένης απεργίας τριών εβδομάδων, και από τους σιδηροδρομικούς που οργάνωσαν μια πανεθνική εκστρατεία που περιελάμβανε μαζικές διαδηλώσεις και συγκεντρώσεις και απεργίες πείνας. Οι γυναίκες έπαιξαν έναν πολύ σημαντικό ρόλο στις εκστρατίες ενάντια στην εισαγωγή παιδικών τροφών ως υποκατάστατο του μητρικού γάλακτος και στις εταιρίες καπνού που στοχεύουν τις χώρες του “τρίτου κόσμου”. Το κράτος αντεπιτέθηκε ενισχύοντας την επιβολή του ισλαμικού ηθικισμού. “Ανά πάσα στιγμή εκατοντάδες γυναικών φυλακίζονταν με πρόσχημα την Zina, έναν νόμο που απαγορεύει τις εξωγαμιαίες επαφές… Η Zina επίσης αναφέρεται στο βιασμό. Για τον νόμο αυτόν… πρέπει να κατατεθούν ειδικές αποδείξεις για έναν βιασμό στις οποίες δεν περιλαμβάνεται η κατάθεση της ίδιας ή άλλης γυναίκας. Για να καταγγείλει έναν βιασμό, μια γυναίκα πρέπει να παραδεχτεί ότι κάποιου τύπου εξωγαμιαία επαφή έλαβε χώρα. Κατά συνέπεια, το θύμα ενός βιασμού μπορεί άνετα να τιμωρηθεί σε μια δίκη στην οποία δεν της δόθηκε καν το δικαίωμα να καταθέσει” (Διεθνής Αμνηστεία). Στην πραγματικότητα, γύρω στο 15% των γυναικών που καταγγέλουν μια υπόθεση βιασμού κατηγορούνται και φυλακίζονται οι ίδιες! Εδώ το κράτος, η ισλαμική δικαιοσύνη και οι βιαστές σχηματίζουν ένα ενιαίο τρομοκρατικό μέτωπο ενάντια στις γυναίκες (και ιδίως τις προλετάριες) προκειμένου να αποδυναμώσουν ολόκληρο το κίνημα.\nΟ εθνικισμός ως ρευστοποίηση\nΕδώ και δεκαετίες ολόκληρες η διαίρεση των προλεταρίων σε ινδουιστές ή μουσουλμάνους, ινδούς ή πακιστανού και πιο πρόσφατα η διχοτόμηση του ίδιου του Πακιστάν σε Ανατολικό (Μπαγκλαντές) και δυτικό (Πακιστάν), βοήθησε τους αστούς στη στρατηγική τους: “διαίρει και βασίλευε”. Για παράδειγμα, η υποβαθμισμένη θέση των γραφειοκρατών και των στρατιωτικών της Βεγγάλης ήταν “μια κατευθυντήρια δύναμη πίσω απ’ τον βεγγαλέζικο εθνικισμό στο Πακιστάν που οδήγησε τελικά στην απελευθέρωση (sic) του Μπαγκλαντές” (Hamza Alavi). Μόλις τώρα αρχίζουμε να βλέπουμε το σταδιακό ξεπέρασμα τέτοιων ταυτοτήτων καθώς το προλεταριάτου της υποηπείρου αυτής δημιουργεί συνειδητά οριζόντιους δεσμούς ανεξαρτήτως υπηκοότητας, εθνικότητας και θρησκευτικής ταυτότητας. Ένας βασικός παράγοντας ήταν ότι μιας και πλέον τόσο το Πακιστάν όσο και η Ινδία διαθέτουν εξίσου πυρηνικά όπλα, μια συνοριακή διαμάχη στο Κασμίρ θα μπορούσε να οδηγήσει σε αμοιβαία εξόντωση. Το Πακιστάν είναι μια από τις λιγοστές κοινωνίες όπου συνυπάρχουν τρεις διαφορετικοί τρόποι απόσπασης υπεραξίας: Η άτυπη μορφή που είναι μια επιστροφή όλων εκείνων των μεθόδων που εξαφανίστηκαν από αλλού ως υπερβολικά απαρχαιωμένη για την καπιταλιστική ανάπτυξη (πχ. η παιδική και η εργολαβική εργασία στο βαθμό καθαρής σκλαβιάς), η τυπική μορφή απόσπασης υπεραξίας (που κυριαρχεί στο μεγαλύτερο μέρος του Πακιστάν) και η πραγματική μέθοδος απόσπασης υπεραξίας (που έχει εφαρμοστεί κυρίως στην πυρηνική βιομηχανία και σε άλλους ανεπτυγμένους τομείς της οικονομίας). Αυτή η τελευταία τάση δεν καθορίζει απλά το βαθμό της εκμετάλλευσης στο υπόλοιπο της κοινωνίας, αλλά επίσης απορροφά επιθετικά υπεραξία από τους κατώτερους κλάδους.\nΗ ιστορία της πυρηνικής ανάπτυξης της Ινδίας και του Πακιστάν δείχνει πώς κάθε μεγάλη καπιταλιστική δύναμη είναι εμπλεγμένη στην εξοπλιστική κούρσα της υποηπείρου. Όσον αφορά την Ινδία, ο πρόεδρος Άιζενχάουερ, της προσέφερε ατομική τεχνολογία στα 1953 “για κοινωνική χρήση”. Τρία χρόνια αργότερα, οι ΗΠΑ προμήθευσαν την Ινδία με βαρύ ύδωρ, που χρησιμεύει στην παραγωγή πυρηνικής ενέργειας. Το 1959 οι ΗΠΑ εκπαιδεύσαν ινδούς επιστήμονες στην κατεργασία του, και μια δεκαετία αργότερα η Γαλλία συμφώνησε να βοηθήσει την Ινδία να αναπτύξει πυρηνικούς αντιδραστήρες. Η ΕΣΣΔ έγινε ο κύριος προμηθευτής βαρέου ύδατος το 1976 και ένα χρόνο αργότερα η Ινδία ανέπτυξε υπερυπολογιστές ικανούς για τη δοκιμή πυρηνικών εκκρήξεων. Το 1998 η Ινδία διεξήγαγε πέντε υπόγειες πυρηνικές δομικές, ανακηρύσσοντας τον εαυτό της “πυρηνική δύναμη” (Νew York Times, 28/Μαι/1998).\nΤο Πακιστάν ξεκίνησε το πρόγραμμά του λίγο αργότερα, αντανακλώντας τη λιγότερο “ανεπτυγμένη” οικονομία του. Το 1972, μετά τον τρίτο πόλεμό του με την Ινδία, ξεκινά τα προγράμματα με τη βοήθεια του Καναδικού “ιμπεριαλισμού”. Πέντε χρόνια αργότερα, η Βρετανία του πουλάει 30 υψηλής συχνότητας μετατροπείς για τον έλεγχο φυγόκεντρων ταχυτήτων. Το 1981 η αμερικανική κυβέρνηση Ρήγκαν ξεκινά μια “γενναιόδωρη στρατιωτική και οικονομική βοήθεια εξαιτίας της πακιστανικής αρωγής στους αφγανούς αντάρτες που μάχονται τους Σοβιετικούς” (οπ.π). Δυο χρόνια αργότερα, η Κίνα προμηθεύει στο Πακιστάν σχέδια για κατασκευή βομβών. Το πακιστάν ανακυρήσσεται πυρηνική δύναμη την ίδια χρονιά με την Ινδία, το 1998. Κοιτάζοντας το ιστορικά, φαίνεται πως η αμερικανική, βρετανική και καναδική άρχουσα τάξη προσπάθησαν να επεκτείνουν την επιρροή τους τόσο στην Ινδία όσο και στο Πακιστάν, ενώ η Ρωσσία και η Γαλλία συγκεντρώθηκαν περισσότερο στην Ινδία, και η Κίνα προτίμησε το Πακιστάν. Περιμένουμε πως αυτές οι αντιπαλότητες θα οξυνθούν.\nΜπαγκλαντές: η άλλη όψη του νομίσματος\nΑν το Αφγανιστάν θα πρεπε να γίνεται αντιληπτό ως μια ζώνη ενσωματωμένη οικονομικά στο Πακιστάν, τότε το Μπαγκλαντές και το Πακιστάν θα πρεπε να τα βλέπουμε ως μια ενιαία πολιτική ζώνη. Γιατί οτιδήποτε συμβαίνει στην μία κοινωνία, έχει ένα άμεσο πολιτικό αντίκτυπο στην άλλη. Ας ρίξουμε λοιπόν μια κοντινή ματιά στο Μπαγκλαντές.\nΟι φυσικές καταστροφές (πχ. πλημμύρες) κατηγορούνται συνήθως ως για την οικονομική δυσφορία του Μπαγκλαντές. Όμως στα 90es έλαβε χώρα μια μαζική αναβάθμιση της ταξικής σύγκρουσης στη χώρα αυτή. Το 1990 βίαιες ταραχές ξέσπασαν στην πρωτεύουσα Ντάκκα (International Communist Group, Communism, no 12). Δυο χρόνια αργότερα χιλιάδες απεργοί προλετάριοι καταστάλθηκαν βίαια στην Ντάκκα, κι ένα χρόνο αργότερα οι εργάτες της υφαντουργίας μπήκαν στο στόχαστρο. Την ίδια χρονια, έκλεισαν τέσσερα πανεπιστήμια, καθώς περιγράφονταν από τις αρχές ως “κέντρα συνωμοσίας και τρομοκρατίας” (οπ.π). Το 1994 παρά τις προσπάθειες των συνδικάτων να σαμποτάρουν τον αγώνα των λιμενεργατών στο λιμάνι του Chittagong, κάθε αποβίβαση/κάθε εκφόρτωση μπλοκαρίστηκε αποτελεσματικά. Σοδιές πυρπολήθηκαν ως διαμαρτυρία ενάντια στις περικοπές μισθών την ίδια χρονιά. Το 1995 οι εργάτες στην υφαντουργία μπλόκαραν πολλούς δρόμους και σιδηροδρόμους ως διαμαρτυρία ενάντια στις συνθήκες εργασίας τους. Το πακιστανικό και ινδικό προλεταριάτο παρακολούθησαν αυτά τα γεγονότα με ενδιαφέρον, αλλά απ’ όσο μπορούμε να ξέρουμε, χωρίς ενεργό συμμετοχή.\nΟ Βοναπάρτης ξανάρχεται: άφεση αμαρτιών!\nΟ Στρατηγός Perviz Musharraf προήχθη σε Πρόεδρο της Επιτροπής Μελών στις αρχές του Οκτώβρη 1999 από την πολιτική κυβέρνηση του πρωθυπουργού Nawaz Sharif. Μόλις μια βδομάδα αργότερα οργάνωσε πραξικόπημα ενάντια στο αφεντικό του. Ορίστε ευγνωμοσύνη!\nΟι λόγοι για το πραξικόπημα είναι πολυάριθμοι αλλά οι κυριότεροι απ’΄αυτούς είναι οι εξής: Οι προλεταριακές απεργίες των βαμβακοκαλλιεργητών σε όλη τη χώρα, μπλοκάροντας τους δρόμους και οργανώνοντας μαζικές διαδηλώσεις (το βαμβάκι αποτελεί το 70% των συνολικών “νόμιμων” εξαγωγών), η απόπειρα της κυβέρνησης να εισάγει έναν δυσάρεστο φόρο κάμφθηκε από την επιτυχημένη αντίσταση των μικρεμπόρων, η αισθητική αντίληψη του Sharif για την κατασκευή παντού αυτοκινητοδρόμων γκρεμίζοντας πολυάριθμα ιστορικά κτήρια είχε δημιουργήσει μια έντονη δυσαρέσκεια μεταξύ του αστικού πληθυσμού, τα σχέδια του ΔΝΤ για “ιδιωτικοποίηση” δεν μπορούσαν να προχωρήσουν δεδομένης της σθεναρής αντίστασης ιδιαίτερα των σιδηροδρομικών, των εργαζομένων στις τηλεπικοινωνίες και στον ηλεκτρισμό, η προσπάθεια του Sharif για απεμπλοκή του Πακιστάν απ’ το Αφγανιστάν κατηγορώντας το Αφγανιστάν για τρομοκρατικές επιχειρήσεις στο εσωτερικό των πακιστανικών συνόρων δεν άρεσε και πολύ στο εσωτερικό των “υπηρεσιών πληροφοριών” και των σχετικών “υπηρεσιών”, και τέλος: έχοντας αντιληφθεί ότι ο Στρατηγός ήταν τόσο φιλόδοξος όσο και αδίστακτος, η κυβέρνηση προσπάθησε -εις μάτην- να τον ξεφορτωθεί μόλις μια βδομάδα μετά την προαγωγή του. Αυτή ήταν η σταγόνα που ξεχείλισε το ποτήρι. Το πραξικόπημα ήταν αναπόφευτκο.\nΣήμερα (2001), ο Στρατηγός δείχνει πιο σίγουρος απ’ ότι ο προκάτοχός του. Οι διαδηλώσεις στο Πακιστάν έχουν περιοριστεί, προς το παρόν, στις εθνικές μειονότητες. Οι ΗΠΑ τον χρειάζονται, τουλάχιστον προς το παρόν. Το ΔΝΤ έχει γίνει πολύ πιο γενναιόδωρο, παραχωρώντας μακροχρόνια άτοκα δάνεια, μέχρι ενός σημείου. Και, το πακιστανικό προλεταριάτου, σε αντίθεση με τους αφγανούς προλετάριους στο εσωτερικό του Πακιστάν, φαίνεται ως τώρα σχετικά σιωπηλό. Και ο Στρατηγός προσπαθεί προσεκτικά να μην αποξενωθεί από τους πλούσιους γαιοκτήμονες που φορολογήθηκαν βαριά από την κυβέρνηση τους Bhutto (παρά το γεγονός ότι και η ίδια η Bhutto προερχόταν απ’ αυτό το περιβάλλον!). Εν κατακλείδι, ο πόλεμος που διεξάγεται εδώ είναι λιγότερο προβλέψιμος απ’ αυτόν του Κοσσυφοπεδίου ή του Κόλπου. Αν τα πράγματα δεν παν σύμφωνα με το σενάριο, ποιος ξέρει, τα πάντα μπορεί να συμβούν!\n(Afghan Series, Number 4)\nΓια επικοινωνία με τους συγγραφείς (στα αγγλικά): Melancholic Troglodytes, Box no. 44, 136-138 Kingsland High Street, London E8 2NS, United Kingdom\nΣημειώσεις της μετάφρασης: Για μια καλύτερη κατανόηση μπορείτε να ρίξετε μια ματιά στους παρακάτω χάρτες σχετικού ενδιαφέροντος: Η Παράνοια του Πακιστάν από τη Repubblica, με σημείωση “σε περίπτωση ινδικής εισβολής, οι πακιστανικές δυνάμεις θα μπορούν να υπαναχωρήσουν στο δύσβατο ορεινό έδαφος προς τα αφγανικά σύνορα”. Χάρτης του Πακιστάν όπου εμφανίζονται τα πυρηνικά εργοστάσια και οι περιοχές υπό ομοσπονδιακό φυλεκτικό έλεγχο. Χάρτης του Κασμίρ.\n← Τα καλύτερα νέα του Μήνα → Για τα νέα όπλα καταστολής διαδηλώσεων που δοκιμάστηκαν στην αντι-G20 του Pittsburgh


Ξενοδοχείο Plessas Palace | Αλυκανάς\nΌταν σκέφτεστε τις καλοκαιρινές σας διακοπές στη Ζάκυνθο, δεν μπορείτε παρά να επιλέξετε το Ξενοδοχείο Plessas Palace & Deluxe Rooms στον Αλυκανά. Σε απόσταση 800μ. από την παραλία και 200μ. από το κέντρο της περιοχής, το ξενοδοχείο προσφέρει άριστες υπηρεσίες σε πολύ ανταγωνιστικές τιμές κάνοντας τις διακοπές σας στη Ζάκυνθο, με την οικογένεια, το σύντροφο ή την παρέα σας, απλά μοναδικές.\nΗ πόλη της Ζακύνθου βρίσκεται 13χλμ μακριά, ενώ το αεροδρόμιο στα 15χλμ. Στα 50μ. από το κατάλυμα υπάρχει στάση από την οποία περνά το τοπικό λεωφορείο.\nΤο Ξενοδοχείο Plessas Palace, στον Αλυκανά, προσφέρει πλήρως ανακαινισμένα (2011-2014) μοντέρνας αισθητικής δωμάτια, δίκλινα, τρίκλινα, οικογενειακά για δύο ενήλικες και δύο παιδιά, δωμάτια δύο υπνοδωματίων, αλλά και μία νυφική σουίτα και τρία deluxe δωμάτια.\nΠαρέχονται σε όλα κλιματισμός, τηλεόραση, ψυγείο και ιδιωτικό μπάνιο με ντους σε καμπίνα. Από τα επιπλωμένα μπαλκόνια θα έχετε θέα προς την πισίνα ή το βουνό της περιοχής. Έχετε τη δυνατότητα να επιλέξετε δωμάτιο με πρωινό ή ημιδιατροφή και στούντιο με βασικές παροχές κουζίνας και να μαγειρέψετε εσείς.\nΟι ιδιοκτήτες και το προσωπικό του ξενοδοχείου, φροντίζουν πάντα του επισκέπτες τους, με κάθε τρόπο. Το πετυχαίνουν με τη σωστή εξυπηρέτηση, τα καλά πιάτα στο σνακ-μπαρ δίπλα στην πισίνα (μαζί με την παιδική), αλλά και τα ειδικά δωμάτια για άτομα με αναπηρία, με ειδικά διαμορφωμένα μπάνια, έτσι ώστε να έχουν όλοι όσα χρειάζονται για όμορφες και πλήρεις διακοπές!\nTags: Ξενοδοχείο Plessas Palace, deluxe δωμάτια, Αλυκανάς Ζάκυνθος, ξενοδοχεία στον Αλυκανά, Wi-Fi, Parking, Πρωινό, Πισίνα, Σνακ-μπαρ, Ανακαινισμένο, Προσωπική εξυπηρέτηση, Ημιδιατροφή, στούντιο, superior δωμάτια, παροχές μαγειρικής\nΠαρακάτω αναφέρονται οι γενικες πολιτικές για το Ξενοδοχείο Plessas Palace στον Αλυκανά. Οι πολιτικές αυτές αφορούν το 80% του συνολικού ποσού της κράτησης, που αντιστοιχεί στην πληρωμή του καταλύματος. Καθώς υπάρχει η πιθανότητα να ποικίλλουν ανά τύπο δωματίου, παρακαλούμε, ελέγξτε επίσης την περιγραφή δωματίου.\nΠροκαταβολή 20% ZanteHotels4U.com - Μη Επιστρέψιμη\nΓια να ολοκληρωθεί και να διασφαλιστεί η κράτηση σας η ZanteHotels4U.com θα χρεώσει μη επιστρέψιμη προκαταβολή 20% του συνολικού ποσού. Το υπόλοιπο ποσό 80% το εξοφλείτε κατά την άφιξη στο κατάλυμα.\nΞενοδοχείο Plessas Palace Πολιτική Ακύρωσης - 80% του συνολικού ποσού\nContinental πρωινό σε μπουφέ συμπεριλαμβάνεται στην τιμή του δωματίου.\nΥπάρχει η δυνατότητα Ημιδιατροφής με επιπλέον χρέωση 12 EUR ανά άτομο ανά ημέρα για ενήλικες & 6 EUR για παιδιά έως 10 ετών.\nΠληρώστε το υπόλοιπο ποσό (80% του συνολικού ποσού) κατά την άφιξη σας στο κατάλυμα\nΜόνο 20% προκαταβολή: Η ZanteHotels4U.com χρεώνει 20% προκαταβολή ως εγγύηση για την κράτησης σας.\nΑριθμός Μητρώου MH.T.E (ΕΟΤ) - 0428K012A0022600\nΔωμάτιο αποσκευών, Νυφική σουίτα, Σνακ μπαρ, Θυρίδα, Δωμάτια / εγκαταστάσεις για ΑΜΕΑ, Κήπος, Οικογενειακά δωμάτια, Ανελκυστήρας, Μπάρ, Εξωτερική πισίνα, Παιδική Πισίνα, Mini market, Επιτρέπονται Κατοικίδια\nΚράτηση ταξί, Πρωινό μπουφέ, Υπηρεσία σιδερώματος, Φωτοτυπίες/Φαξ, δωρεάν ξαπλώστρες, 24 ώρες ζεστό νερό, 24ωρη ρεσεψιόν, εγκαταστάσεις BBQ, Βιβλιοθήκη, Υπηρεσίες ομορφιάς κατόπιν αιτήματος, Δεκτές πιστωτικές κάρτες, Παρέχονται πετσέτες και σεντόνια, Συνάλλαγμα\nΜπιλιάρδο, Παραδοσιακές Ελληνικές Βραδιές\nΤο Ξενοδοχείο Plessas Palace είναι ιδανικό για ζευγάρια, οικογένειες με μικρά παιδιά, που θα ξεκουραστούν και θα ηρεμήσουν, αλλά και μεγαλύτερης ηλικίας ανθρώπους για τις παροχές, τις υποδομές και την ηρεμία της περιοχής.\n* Σε όλα τα δωμάτια του Ξενοδοχείου Plessas Palace τα κρεβάτια έχουν στρώματα της εταιρείας Candia Imperial, που αποτελούν εγγύηση για τον ύπνο σας.\n* Η λευκή, νυφική σουίτα, σίγουρα θα σας εντυπωσιάσει με την ανακαίνιση που έγινε το 2014 και άλλαξε ριζικά όψη. Διαθέτει king size κρεβάτι, με στρώμα της εταιρείας Cocomat «Aigeas» και μεγάλο μοντέρνο μπάνιο. Ένα δωμάτιο που μπορεί να σας προσφέρει κάθε άνεση και παροχή για την ωραιότερη μέρα σας, όπου όλα θα είναι ιδανικά και άψογα.\n* Στον τελευταίο όροφο του Ξενοδοχείου Plessas Palace υπάρχουν και δύο deluxe δωμάτια (ανακαινισμένα πλήρως το 2014) με υπέροχη, ζεστή ξύλινη οροφή πάνω από το king size κρεβάτι, με στρώμα της εταιρείας Cocomat «Aigeas», και ένα διαφορετικό μπάνιο.\nΈνας ανοιχτός και μοντέρνος χώρος με ντους στην άκρη του δωματίου, για όλους όσοι αναζητάτε κάτι ξεχωριστό και ιδιαίτερο στις διακοπές με τον σύντροφό σας.\n* Στο Ξενοδοχείο Plessas Palace υπάρχουν ειδικές παροχές για άτομα με αναπηρία, όπως και 4 ειδικά διαμορφωμένα δωμάτια, με υποδομές στο μπάνιο τους και ειδικές πόρτες για την σωστή εξυπηρέτησή σας.\nΤΑΞΙ: Ο καλύτερος τρόπος για τη μεταφορά σας στο Ξενοδοχείο Plessas Palace στον Αλυκανά, από το Αεροδρόμιο ή το Λιμάνι της Ζακύνθου, είναι χρησιμοποιώντας ταξί, που μπορείτε να κλείσετε εύκολα και με χαμηλό κόστος με τη www.zantetaxi4u.com\nΕπιλέξτε ημέρες διαμονής στο Ξενοδοχείο Plessas Palace\nΈνα ευρύχωρο, μοντέρνα διακοσμημένο δωμάτιο, ιδανικό για ζευγάρια, με 1 διπλό ή 2 μονά κρεβάτια και μπαλκόνι με θέα προς την πισίνα ή το βουνό. - Παρακαλώ να σημειωθεί, το πρωινό και ο κλιματισμός συμπεριλαμβάνονται στην τιμή.\nΔεν συμπεριλαμβάνεται: 1,50 € κρατικός φόρος τη βραδιά.\nΈνα ευρύχωρο, μοντέρνα διακοσμημένο δωμάτιο, ιδανικό για οικογένειες με ένα παιδί και τη δυνατότητα να φιλοξενήσει έως 3 άτομα. Εξοπλισμένο με 1 διπλό & 1 μονό ή 3 μονά κρεβάτια καθώς και μπαλκόνι θέα προς την πισίνα ή το βουνό. - Παρακαλώ να σημειωθεί, το πρωινό και ο κλιματισμός συμπεριλαμβάνονται στην τιμή.\nΜέγεθος κρεβατιού: 1 διπλό και 1 μονό ή 3 μονά\nΈνα μοντέρνο και ευρύχωρο διαμέρισμα ενός υπνοδωματίου, ιδανικό για οικογένειες, με τη δυνατότητα φιλοξενίας μέχρι 5 άτομα. Πλήρως εξοπλισμένο με παροχές μαγειρικής, 1 διπλό και 2 ή 3 μονά κρεβάτια, καθώς και μπαλκόνι με θέα προς την πισίνα ή το βουνό. - Παρακαλώ να σημειωθεί, ο κλιματισμός συμπεριλαμβάνεται στην τιμή.\nΜέγεθος κρεβατιού: 1 διπλό & 2 ή 3 μονά\nΔωμάτιο Deluxe\t Αναζητήστε τιμές\nΈνα πολυτελές και μοντέρνο δωμάτιο, ιδανικό για ζευγάρια. Μοντέρνα διακοσμημένο και πλήρως εξοπλισμένο με 1 υπέρδιπλο κρεβάτι και μπαλκόνι με θέα στην πισίνα. - Παρακαλώ να σημειωθεί, το πρωινό και ο κλιματισμός συμπεριλαμβάνονται στην τιμή.\nΜέγεθος κρεβατιού: 1 υπέρδιπλο\nΔωμάτιο Superior/Honeymoon\t Αναζητήστε τιμές\nΈνα υπερπολυτελές δωμάτιο, ιδανικό για ζευγάρια. Μοντέρα διακοσμημένο και εξοπλισμένο με 1 υπέρδιπλο κρεβάτι και επιπλωμένο μπαλκόνι με θέα προς την πισίνα. - Παρακαλώ να σημειωθεί, το πρωινό και ο κλιματισμός συμπεριλαμβάνονται στην τιμή.\nΈνα ευρύχωρο, μοντέρνα διακοσμημένο στούντιο, ιδανικό για ζευγάρια. Πλήρως εξοπλισμένο με παροχές μαγειρικής, 1 διπλό ή 2 μονά κρεβάτια και μπαλκόνι με θέα προς το κήπο. - Παρακαλώ να σημειωθεί, ο κλιματισμός συμπεριλαμβάνεται στην τιμή του δωματίου.\nΈνα ευρύχωρο, μοντέρνα διακοσμημένο δωμάτιο, ιδανικό για οικογένειες και με τη δυνατότητα φιλοξενίας έως 3 άτομα. Πλήρως εξοπλισμένο με παροχές μαγειρικής, 1 διπλό & 1 μονό ή 3 μονά κρεβάτια, καθώς και μπαλκόνι με θέα προς το κήπο. - Παρακαλώ να σημειωθεί, ο κλιματισμός συμπεριλαμβάνεται στην τιμή του δωματίου.\nΜέγεθος κρεβατιού:1 διπλό & 1 μονό ή 3 μονά\nΜέγεθος Δωματίου:25 τετραγωνικά μέτρα\nΣτούντιο για 2 Ενήλικες & 2 Παιδιά\t Αναζητήστε τιμές\nΈνα ευρύχωρο δωμάτιο, ιδανικό για οικογένειες και τη δυνατότητα φιλοξενίας μέχρι 4 ατόμων. Πλήρως εξοπλισμένο με παροχές μαγειρικής, 1 διπλό ή 2 μονά κρεβάτια και μία κουκέτα, καθώς και μπαλκόνι με θέα προς το κήπο. - Παρακαλώ να σημειωθεί, ο κλιματισμός συμπεριλαμβάνεται στην τιμή του δωματίου.\nΜέγεθος κρεβατιού: 1 διπλό ή 2 μονά & μία κουκέτα\nPromo Στούντιο - 2 ή 3 άτομα (Ημι-υπογειο)\t Αναζητήστε τιμές\nΈνα ευρύχωρο και αρκετά φωτεινό, ημι-υπόγειο δωμάτιο, με τη δυνατότητα να φιλοξενήσει μέχρι 3 άτομα. Πλήρως εξοπλισμένο με παροχές μαγειρικής, 3 μονά κρεβάτια και επιπλωμένο μπαλκόνι με θέα προς το κήπο. - Παρακαλώ να σημειωθεί, ο κλιματισμός και το πρωινό συμπεριλαμβάνονται στην τιμή του δωματίου.\nΜέγεθος κρεβατιού: 3 μονά


Γεράσιμος και Ιουστίνος, τα "φαβορί"για Κεφαλληνία και Καλαμαριά! - Εξάψαλμος\nΓεράσιμος και Ιουστίνος, τα “φαβορί”για Κεφαλληνία και Καλαμαριά!\nPost published:23 Μάι 2015\nΚάθε φορά που έχουμε εκλογές νέων Μητροπολιτών έρχεται στην επιφάνεια ο τρόπος εκλογής, το σύστημα που εφαρμόζεται και κατά πόσο ορθό είναι!\nΣτη συνέχεια το ξεχνάμε για να το επαναφέρουν στο προσκήνιο κάποιες σωστές και μετρημένες φωνές, που ανησυχούν πραγματικά για το μέλλον της Εκκλησίας!\nΩστόσο η εκλογή των δύο νέων Μητροπολιτών Καφαλληνίας και Καλαμαριάς στη Θεσσαλονίκη θα γίνουν με τον ίδιο παραδοσιακό τρόπο αφού αυτός δεν άλλαξε και όπως όλα δείχνουν, δεν πρόκειται να αλλάξει.\nΤο σύστημα διοίκησης της Εκκλησίας μας μπορεί να είναι Συνοδικό, η διοίκησή της ωστόσο ασκείται αρχιεπισκοπικοκεντρικά! Ο εκάστοτε Αρχιεπίσκοπος αποφασίζει και κινεί τα νήματα στην Ιεραρχία! Οπως εν προκειμένω στις δύο αυτές Μητροπόλεις, επέλεξε να προκρίνει τις υποψηφιότητες για μεν την Κεφαλληνία του γηγενούς Κεφαλλήνιου Αρχιμ. Γεράσιμου Φωκά( που έχει δώσει τη ζωή του στον Αγιο Γεράσιμο και στο λαό του δοκιμασμένου λαού) και για την Νέας Κρήνης και Καλαμαριάς την υποψηφιότητα του Αρχιμ. Ιουστίνου Μπαρδάκα( ενός σοβαρού και παραδοσιακού κληρικού με θαυμαστό πνευματικό έργο και επιρροή στη Μακεδονία και σε όλη τη Β. Ελλάδα).\nΑσφαλώς κσι όσο βρισκόμαστε στο στάδιο της επώασης των υποψηφιοτήτων, θα ακούγονται και άλλα ονόματα για το τριπρόσωπο και των δύο Μητροπόλεων, αλλά δεν υπάρχει ουδεμία αμφιβολία οτι η εκλογή των δυό φαβορί υποψηφίων Γερασίμου και Ιουστίνου, θα επιτευχθεί με συντριπτική πλειοψηφία, και η κατάληξη αυτή θεωρείται περισσότερο από βέβαιη!\nΩστόσο στο κύμα αυτό της αποδοχής των δύο υποψηφίων έρχεται να προστεθεί η αντίδραση μερίδας Ιεραρχών η οποία διαφωνεί με τον τρόπο που επεβλήθη στην Ιεραρχία η μία τουλάχιστον υποψηφιότητα και η εμφανής ανάμιξη σε αυτήν του Ηγουμένου της Μονής Βατοπεδίου Αρχιμ. Εφραίμ !!\nΟταν κοτζάμ Οικουμενικός Πατριάρχης, λένε κάποιοι Ιεράρχες, αδυνατεί να εκλέξει δικό του υποψήφιο σε μία επαρχία του Θρόνου και ο Ηγούμενος Εφραίμ εκλέγει δύο στους δύο, τότε τα πράγματα είναι πολύ σοβαρά και αυτό πρέπει να απασχολήσει κυρίωςτον Οικουμενικό Πατριάρχη.\nΗ προς στιγμήν υποψηφιότητα του Επισκόπου Φαναρίου Αγαθαγγέλου για την Μητρόπολη Νέας Κρήνης και Καλαμαριάς, είχε άδοξο τέλος αφού αναγκάσθηκε όπως λένε οι πληροφορίες μας να την αποσύρει για να μην έλθει αντιμέτωπος με τον Αρχιεπίσκοπο Ιερώνυμο. Στην περίπτωση αυτή η Αγία Βαρβάρα δεν έκανε το θαύμα της όπως πολλοί το ανέμεναν, αλλά έδωσε το σήμα της φυγής και της απόσυρσης! Φεύγε και σώζου! Κάτι παραπάνω θα ξέρει..\nΕπίσης η υποψηφιότητα του Πρωτοσυγκέλου της Ι.Μ. Θεσσαλονίκης Αρχιμ. Στεφάνου που προβάλλεται για την γειτονική Μητρόπολη Νέας Κρήνης από τον Γέροντα Μητροπολίτη Θεσσαλονίκης Ανθιμο, θα μπορούσε να έχει πολλές πιθανότητες εκλογής αν δεν ήταν τόσο πρόσφατη η εκλογή με πειρατικό και αντάρτικο τρόπο του Μητροπολίτη Γρεβενών Δαυίδ ο οποίος προέρχεται επίσης από την δεξαμενή της Θεσσαλονίκης. Στις περιπτώσεις αυτές η Ιεραρχία αντιδρά με το συναίσθημα του κορεσμού και αναζητά την ανανέωσή της σε νέα πρόσωπα.\nΤέλος ορισμένες παράπλευρες υποψηφιότητες για την Κεφαλληνία εξυπηρετούν μόνο τη λογική του πλουραλισμού και δεν έχουν ουδεμία πιθανότητα επιτυχίας ή ανατροπής της ισχυρής υποψηφιότητας του Αρχιμ. Γερασίμου Φωκά, τον οποίο θέλουν και οι πέτρες ακόμη στην δοκιμασμένη Κεφαλλονιά!\nPrevious PostΠαράταση στο προσκύνημα των Ι.Λειψάνων της Αγίας Βαρβάρας\nNext PostΑποστομωτική απάντηση του Αρχιμ. Επιφάνιου Οικονόμου,στην Έλενα Ακρίτα,εξ αφορμής ατυχούς σχολίου της\nΗ Κάρα του Αγίου Σεραφείμ στην μητρόπολη Δημητριάδος\nΠοιος είναι αυτός δίπλα στον Πρωτοσύγκελλο;


Βιβλιοφιλική γάτα στη βιτρίνα των Πλειάδων. ΦΡΑΝΤΖΕΣΚΑ ΓΙΑΪΤΖΟΓΛΟΥ-WATKINSON\nΔίνουν καθημερινά έναν άνισο αγώνα απέναντι στις μεγάλες αλυσίδες και στις ψηφιακές πωλήσεις, αλλά δεν το βάζουν κάτω. Οι άνθρωποί τους είναι πάντα εκεί, πλήρως καταρτισμένοι και ενημερωμένοι, πάντα πρόθυμοι να σε εξυπηρετήσουν σ΄ ένα επίπεδο πιο προσωπικό. Κι αν μη τι άλλο, αυτό κρύβει μέσα του έναν αέρα ρομαντισμού.\nΟ λόγος, για τα συνοικιακά βιβλιοπωλεία της Αθήνας και τους ανθρώπους τους. Αυτά που βρίσκεις ακόμη και στα απρόσμενα στενάκια της γειτονιάς σου και εκπλήσσεσαι με την ποικιλία που σου προσφέρουν, αλλά και με τις απρόσμενες συζητήσεις που πιάνεις μαζί τους, πάντα με άξονα το βιβλίο.\n"Τα βιβλία θέλουν αναγνώστες· οι αναγνώστες όμως πρέπει να έχουν μια ύπαρξη ατομική και σταθερή: δεν μπορούν να είναι καθαροί καταναλωτές, καθαρά φαντάσματα, πρέπει επίσης να είναι, κατά κάποιον τρόπο, υποκείμενα." Μισέλ Ουέλμπεκ «Παρεμβάσεις 2020», Μετάφραση: Γιώργος Καράμπελας, Εκδόσεις Εστία\nΑυτές οι μικρές βιβλιοφιλικές γωνιές μάς χρειάζονται περισσότερο από ποτέ -και αξίζουν την προτίμησή μας. Όχι μόνο γιατί δεν υστερούν σε τίποτα από τα μεγαθήρια της αγοράς του βιβλίου, αλλά γιατί εκεί βρίσκεται η ουσία του Πολιτισμού, καθώς οι χώροι τους αποτελούν ανοιχτά και ζωντανά πεδία συζήτησης και προβληματισμού γύρω από ένα θεμελιώδες πολιτιστικό αγαθό.\nΕμείς, κάναμε μία έρευνα στις γειτονιές της Αθήνας και σας παρουσιάζουμε τις πιο ζεστές βιβλιοφιλικές γωνιές που βρήκαμε!\nΠλειάδες - Παγκράτι\nΣτην οδό Σπύρου Μερκούρη 62 στο Παγκράτι, βρίσκεται ένας μικρός, όμορφος και βιβλιοφορτωμένος χώρος, αρχιτεκτονικά άριστος με μία πεντάμετρη βιβλιοθήκη να δεσπόζει στο εσωτερικό του. Φιλικές προς τον αναγνώστη και πάντα ενημερωμένες, οι «Πλειάδες» λάμπουν, όπως και ο συνονόματος ουράνιος αστερισμός προσδίδοντας ένα ξεχωριστό αναγνωστικό άρωμα στον πολυσύχναστο αυτό κεντρικό δρόμο της Αθήνας.\nΤο βιβλιοπωλείο Πλειάδες στο Παγκράτι ΦΡΑΝΤΖΕΣΚΑ ΓΙΑΪΤΖΟΓΛΟΥ-WATKINSON\nΟι ιδιοκτήτες του, Άλκης Τεμπονέρας και Αλεξάνδρα Μπίζη, έχουν καταφέρει να διατηρήσουν μία καθαρά βιβλιοφιλική προσέγγιση, γι' αυτό και στους χώρους του θα δείτε όχι μόνο ανθρώπους της γειτονιάς, αλλά από όλη την Αθήνα.\nΦωταγωγός - Κέντρο\nΑν, περπατώντας στο κέντρο της Αθήνας, στην οδό Κολοκοτρώνη 59β, τύχει και μπείτε στη Στοά Κουρτάκη, θα βρεθείτε μπροστά σε μία πολύ όμορφη έκπληξη: η Τζούλια Τσιακίρη, των εκδόσεων «Το Ροδακιό», έχει δημιουργήσει εκεί ένα από τα πιο όμορφα βιβλιοφιλικά στέκια της πόλης, το οποίο μοιάζει να έχει ξεπηδήσει από άλλη εποχή: τον «Φωταγωγό».\nΟ Φωταγωγός μοιάζει να έχει ξεπηδήσει από άλλη πιο μποέμ εποχή. ΦΡΑΝΤΖΕΣΚΑ ΓΙΑΪΤΖΟΓΛΟΥ-WATKINSON\nΔεν είναι τυχαίο άλλωστε πως εκεί που συχνάζουν Έλληνες λογοτέχνες, όπως η Ζυράννα Ζατέλη και ο Νίκος Παναγιωτόπουλος. Στις προθήκες του μπορείτε να βρείτε όλους του τίτλους του Ροδακιού και πολλές άλλες επιλεγμένες εκδόσεις μικρών εκδοτικών οίκων, ενώ στους χώρους του, προ κορονοϊού, γίνονταν εκθέσεις φωτογραφίας, εικαστικών και χειροτεχνίας.\nLittle Tree Books - Κουκάκι\nΣτη Σκιά του Ιερού Βράχου της Ακρόπολης, στην οδό Καβαλλότι 2 στο Κουκάκι, βρίσκεται ένα πολύ ιδιαίτερης αισθητικής café-βιβλιοπωλείο, στο οποίο μπορείς να διαβάσεις το βιβλίο σου ή να ξεφυλλίσεις τις επιλεγμένες εκδόσεις του, ενώ παράλληλα πίνεις τον καφέ σου και τρως τα πειραγμένα πιάτα του.\nΤο Little Tree Books που αποτελεί μία μοναδική εστία πολιτισμού στην περιοχή, καθώς συνδυάζει την ανάγνωση με τη γεύση. ΦΡΑΝΤΖΕΣΚΑ ΓΙΑΪΤΖΟΓΛΟΥ-WATKINSON\nΟ λόγος, για το «Little Tree Books» που αποτελεί μία μοναδική εστία πολιτισμού στην περιοχή, καθώς συνδυάζει την ανάγνωση με τη γεύση. Στον ίδιο χώρο, ιδιαίτερα προ πανδημίας, διοργανώνονται από τους ιδιοκτήτες μουσικά live, παρουσιάσεις βιβλίων, αλλά και λογοτεχνικές βραδιές.\nΓνώση - Ιλίσια\nΈνα από τα πιο ενημερωμένα βιβλιοπωλεία της περιοχής των Ιλισίων, η «Γνώση» ξεκίνησε το 1978 από τον Γιάννη και την Κατερίνα Μπουζάκη, παρέα με άλλους συνεργάτες τους. Κι από την αρχή της λειτουργίας του προσπάθησε να διαφοροποιηθεί στην ενημέρωση, την πληρότητα και την ποιότητα τόσο στο τομέα του βιβλίου, όσο και στου εκπαιδευτικού παιχνιδιού που τότε σιγά-σιγά ξεκινούσε στην Ελλάδα.\nΗ Αλεξανδρα και η Έφη Μπουζάκη έχουν πάρει τη σκυτάλη του βιβλιοπωλείου Γνώση και συνεχίζουν με πολύ μεράκι και αγάπη.\nΑπό τους χώρους του έχουν περάσει σπουδαίοι συγγραφείς και ποιητές, όπως ο Γιάννης Ρίτσος, η Διδώ Σωτηρίου, ο Πέτρος Μάρκαρης και ο Ισίδωρος Ζουργός, ενώ στο παιδικό βιβλίο “παρών” στις εκδηλώσεις έχουν δηλώσει η Ζωρζ Σαρή, η Άλκη Ζέη, η Κίρα Σίνου, η Λότη Πέτροβιτς Ανδριτσοπούλου και οι νεότερες Μαρία Παπαγιάννη και Μαρία Αγγελίδου. Από το 2010 τη σκυτάλη πήρε η νέα γενιά, με τις Αλεξάνδρα και Έφη Μπουζάκη να συνεχίζουν με πολύ μεράκι και αγάπη στον ίδιο χώρο, στην οδό Γρηγορίου Αυξεντίου 26 στα Ιλίσια.\nΜωβ Σκίουρος - Κέντρο\nΣτην Πλατεία Καρύτση 4 βρίσκεται ο «Μωβ Σκίουρος», ένα μικρό, χαριτωμένο βιβλιοπωλείο με άποψη που σφύζει από ποίηση, πεζογραφία, θέατρο, πολιτική και φιλοσοφία. Η Χριστίνα και ο Σπύρος Παπαϊωάννου, ιδιοκτήτες του βιβλιοπωλείου αλλά και των Εκδόσεων «Ο Μωβ Σκίουρος», απέφυγαν να δώσουν στο στέκι τους την κλασική μορφή ενός τέτοιου χώρου.\nΗ Χριστίνα και ο Σπύρος Παπαϊώαννου, ιδιοκτήτες του βιβλιοπωλείου και των Εκδόσεων "Ο Μωβ Σκίουρος" δεν έδωσαν στο στέκι αυτό την κλασική μορφή.. ΦΡΑΝΤΖΕΣΚΑ ΓΙΑΪΤΖΟΓΛΟΥ-WATKINSON\nΓια παράδειγμα, τα βιβλία στα ράφια του δεν είναι με αλφαβητική σειρά, αλλά κατά θεματικές ενότητες, ενώ πολλά από αυτά είναι "παρατεταγμένα" σε καλαίσθητα τραπεζάκια, όπου μπορείτε να κάτσετε να τα ξεφυλλίσετε με την ησυχία σας.\nΛεμόνι - Θησείο\nΤο μικρό κουκλίστικο βιβλιοπωλείο, που βρίσκεται στον πεζόδρομο της οδού Ηρακλειδών, ξεκίνησε την λειτουργία του τον Μάιο του 1998 σ' ένα από τα πιο όμορφα σημεία της Αθήνας. Από τα ηχεία του ακούγεται πάντα κλασική μουσική, ενώ η αισθητική του είναι πραγματικά εξαιρετική.\nΑπό τα ηχεία του βιβλιοπωλείου Λεμόνι ακούγεται πάντα κλασική μουσική, ενώ η αισθητική του είναι πραγματικά εξαιρετική. ΦΡΑΝΤΖΕΣΚΑ ΓΙΑΪΤΖΟΓΛΟΥ-WATKINSON\nΕπιλέγει πάντα τους καλύτερους τίτλους από την ελληνική βιβλιογραφία και τις νέες εκδόσεις. Διαθέτει άρτια ενημέρωση στην ποίηση, στη φιλοσοφία και στη λογοτεχνία, ενώ σε τακτά διαστήματα οργανώνει παρουσιάσεις βιβλίων από συγγραφείς, καθώς και εκθέσεις έργων εικαστικών καλλιτεχνών.\nΕπί λέξει - Κέντρο\nΑυτό το βιβλιοπωλείο σίγουρα το έχετε προσέξει, καθώς βρίσκεται σε πολύ κεντρικό σημείο της Αθήνας, επί της Οδού Ακαδημίας 32. Συγχρόνως, εντυπωσιάζει με τη μεγάλη βιτρίνα του και με την αίσθηση του βάθους που σου δημιουργεί. Μιλάμε, φυσικά, για το βιβλιοπωλείο «Επί Λέξει» που δημιουργήθηκε από την ανάγκη κάποιων ανθρώπων να επικοινωνούν με τους λάτρεις των βιβλίων.\nΟ τοίχος αυτός είναι η μοναδική ελεύθερη επιφάνεια στον χώρο του βιβλιοπωλείου και εκεί εκτίθεται ένα έργο ανά δύο μήνες. ΦΡΑΝΤΖΕΣΚΑ ΓΙΑΪΤΖΟΓΛΟΥ-WATKINSON\nΤο διευθύνει από το 2013 η Μαρία Παπαγεωργίου, που τα τελευταία 40 χρόνια εργάζεται στον χώρο του βιβλίου. Μάλιστα, από το φθινόπωρο του 2017 λαμβάνει χώρα εντός του η δράση “Το έργο του μαύρου τοίχου”. Όπου, στην μοναδική επιφάνεια που δεν καλύπτεται από βιβλία, εκτίθεται ένα εικαστικό έργο ανά δύο μήνες.\nBooktalks - Π. Φάληρο\nTo «Booktalks» είναι το βιβλιοπωλείο-κόσμημα του Παλαιού Φαλήρου, επί της οδού Αρτέμιδος 47, γωνία με Αγίου Αλεξάνδρου. Από την πρώτη στιγμή που άνοιξε τις πόρτες του (2013), κέρδισε την εμπιστοσύνη των βιβλιόφιλων της περιοχής. Οι ιδιοκτήτες του είναι λάτρεις της λογοτεχνίας, ο δε χώρος ξεφεύγει τελείως από την στερεοτυπική εικόνα των βιβλιοπωλείων που έχουμε στο μυαλό μας.\nΔιαβάστε το βιβλίο σας ανάμεσα σε άλλα βιβλία στο Booktalks INSTAGRAM\nΜπορείτε να κάτσετε στα τραπεζάκια του και να διαβάσετε το βιβλίο σας πίνοντας τον καφέ σας, ή να ξεφυλλίσετε τις νέες εκδόσεις προκειμένου να καταλήξετε στις τελικές επιλογές σας.\nΦυσικά, συνοικιακά, ξεχωριστά και μικρότερα βιβλιοπωλεία υπάρχουν πολλά, δεν είναι μόνο τα παραπάνω. Γι' αυτό, να έχετε τις βιβλιοφιλικές σας "κεραίες" ανοιχτές όταν βολτάρετε στις γειτονιές. Μόλις εντοπίσετε έναν τέτοιο κατάστημα, μη διστάσετε να μπείτε μέσα, να χαζέψετε, να ψάξετε, ή και να ζητήσετε τη γνώμη των ανθρώπων του για τα βιβλία που σας ενδιαφέρουν. Πιστέψτε μας, δε θα το μετανιώσετε.\nΠΕΡΙΣΣΟΤΕΡΑ: βιβλίο, Αθήνα


Επιλογές πληρωμής | Lufthansa\nΣτο lufthansa.com μπορείτε να κάνετε εύκολα την κράτηση της πτήσης σας και να την πληρώσετε με ασφαλή τρόπο. Στις παρακάτω ενότητες θα βρείτε τους διαθέσιμους τρόπους πληρωμής και πολλές ακόμα πληροφορίες.\nΕίναι ιδιαιτέρως πρακτικό να πληρώνετε την online κράτησή σας με την πιστωτική σας κάρτα.\nΠοιες πιστωτικές κάρτες μπορείτε να χρησιμοποιήσετε, για να κάνετε κράτηση online;\nΜπορείτε να πληρώσετε με τις ακόλουθες πιστωτικές κάρτες:\nΕταιρικός λογαριασμός AirPlus/UATP\nΤι πρέπει να κάνω, για να πληρώσω με πιστωτική κάρτα στο lufthansa.com;\nΑποθηκεύστε απλώς μία φορά τον αριθμό της πιστωτικής σας κάρτας στο προφίλ χρήστη σας ή, εάν δεν έχετε δημιουργήσει προφίλ, συμπληρώστε τα στοιχεία όταν κάνετε την κράτηση.\nΣημειώστε ότι, για ορισμένους τρόπους πληρωμής, μπορεί να επιβληθεί ένα πρόσθετο τέλος.\nΤι είναι το 3D Secure και πώς μπορώ να το χρησιμοποιώ για την κάρτα μου;\nΤο πρωτόκολλο ασφαλείας για αγορές online με πιστωτική ή χρεωστική κάρτα ονομάζεται 3D Secure. Ονομάζεται «MasterCard Identity Check» στη Mastercard, «Visa Secure» στη Visa, «Safekey» στην American Express, «J/Secure» στη JCB και «ProtectBuy» στις Diners και Discover.\nΗ Lufthansa πληροί τις νέες νομικές απαιτήσεις και προσαρμόζει όλες τις διαδικασίες πληρωμής με βάση την αυστηρή εξακρίβωση ταυτότητας του πελάτη. Η αυστηρή εξακρίβωση ταυτότητας του πελάτη αποτελεί απαίτηση της δεύτερης Οδηγίας για τις υπηρεσίες πληρωμών της ΕΕ (PSDII) για τους παρόχους υπηρεσιών πληρωμών εντός του Ευρωπαϊκού Οικονομικού Χώρου (ΕΟΧ) ή/και για πιστωτικές και χρεωστικές κάρτες που έχουν εκδοθεί εντός του ΕΟΧ. Οι συναλλαγές πληρωμών online πρέπει να επαληθεύονται με τουλάχιστον δύο από τα παρακάτω τρία στοιχεία:\nΗ απαίτηση της Οδηγίας για τις υπηρεσίες πληρωμών αυξάνει την ασφάλεια των ηλεκτρονικών πληρωμών.\nΟι συναλλαγές σας προστατεύονται π.χ. με έναν προσωπικό κωδικό πρόσβασης ή με έναν αριθμό συναλλαγής (mTAN) που αποστέλλεται στο κινητό σας τηλέφωνο μέσω SMS (οι διαδικασίες ταυτοποίησης μπορεί να διαφέρουν ανάλογα με την τράπεζα). Έτσι, μπορείτε να κάνετε ήσυχοι αγορές online. Ενδέχεται επίσης να σας ζητηθεί να απαντήσετε μια ερώτηση ασφαλείας. Η ερώτηση ασφαλείας και η απάντησή σας έχουν οριστεί κατά τη διαδικασία ενεργοποίησης της κάρτας στην τράπεζά σας. Η ερώτηση ασφαλείας εμφανίζεται συχνά σε ξεχωριστό αναδυόμενο παράθυρο. Γι’ αυτό, βεβαιωθείτε ότι είναι απενεργοποιημένος ο αποκλεισμός αναδυόμενων παραθύρων του προγράμματος περιήγησης που χρησιμοποιείτε.\nΠώς λειτουργεί το 3D Secure;\nΕάν απαιτείται επαλήθευση 3D Secure για την ηλεκτρονική συναλλαγή σας, αφού καταχωρήσετε τα στοιχεία της κάρτας σας θα εμφανιστεί ένα παράθυρο καταχώρησης από την τράπεζά σας που θα σας ζητά να πληκτρολογήσετε τον κωδικό πρόσβασης, τον αριθμό mTAN ή/και να απαντήσετε στην ερώτηση ασφαλείας αντιστοιχεί στην κάρτα. Εάν καταχωρήσετε όλα τα στοιχεία σωστά, η τράπεζα θα επιβεβαιώσει ότι είστε ο νόμιμος κάτοχος της κάρτας, και η διαδικασία πληρωμής θα συνεχιστεί.\nΤην πρώτη φορά που θα κάνετε μια πληρωμή στο σύστημα 3D Secure, θα σας ζητηθεί να εγγραφείτε στην υπηρεσία 3D Secure αφού καταχωρήσετε τα στοιχεία της πιστωτικής ή χρεωστικής σας κάρτας. Θα ανοίξει ένα πλαίσιο διαλόγου απευθείας από την τράπεζα που έχει εκδώσει την κάρτα σας, στο οποίο μπορείτε να ολοκληρώσετε την εγγραφή σας.\nΠερισσότερες πληροφορίες για το 3D Secure θα βρείτε στην αρχική σελίδα της τράπεζάς σας.\nΜε το PayPal, τον παγκόσμιο πάροχο υπηρεσιών ηλεκτρονικών πληρωμών, οι πελάτες μπορούν να κάνουν πληρωμές online και στο lufthansa.com, φυσικά.\nΤο PayPal είναι μια υπηρεσία ηλεκτρονικών πληρωμών με την οποία μπορείτε να πραγματοποιείτε άνετα και με ασφάλεια τις συναλλαγές σας online.\nΤι πρέπει να κάνω, για να πληρώσω με PayPal στο lufthansa.com;\nΓια να χρησιμοποιήσετε το PayPal, πρέπει να εγγραφείτε καταχωρώντας τα προσωπικά σας στοιχεία και τα στοιχεία του λογαριασμού σας. Η εγγραφή είναι δωρεάν. Όταν επιλέγετε τον τρόπο πληρωμής «PayPal» στο lufthansa.com, μεταφέρεστε απευθείας στον ιστότοπο του PayPal. Αφού ολοκληρωθεί η πληρωμή, ανακατευθύνεστε στη σελίδα επιβεβαίωσης κράτησης της Lufthansa.\nΤι είναι η Άμεση Χρέωση SEPA;\nΟ όρος SEPA προέρχεται από το αγγλικό «Single Euro Payments Area» (Ενιαίος Χώρος Πληρωμών σε Ευρώ), και το σύστημα αυτό δημιουργήθηκε, για να απλοποιηθούν οι πληρωμές χωρίς μετρητά εντός της ευρωζώνης. Η Άμεση Χρέωση SEPA είναι ένας πρακτικός τρόπος να πληρώνετε τις αγορές σας χωρίς μετρητά.\nΠώς λειτουργεί η Άμεση Χρέωση SEPA;\nΌταν επιλέγετε τον τρόπο πληρωμής Άμεση Χρέωση SEPA στο lufthansa.com, σας ζητείται να καταχωρήσετε τον αριθμό IBAN του λογαριασμού σας. Αφού καταχωρήσετε τον αριθμό IBAN, σας ζητείται να αποδεχτείτε την εντολή SEPA. Στη συνέχεια, αφαιρείται το σχετικό ποσό από τον λογαριασμό σας. Λάβετε υπόψη ότι υπάρχει προθεσμία κράτησης οκτώ εργάσιμων ημερών (192 ωρών) για πληρωμές με SEPA.\nΤο IBAN (Διεθνής Αριθμός Τραπεζικού Λογαριασμού) έχει αντικαταστήσει τον κλασικό αριθμό λογαριασμού και τον κωδικό αριθμό της τράπεζας στη Γερμανία.\nΜπορείτε να βρείτε το IBAN στην κατάσταση κινήσεων του λογαριασμού σας, για παράδειγμα. Ο αριθμός αυτός αναγράφεται επίσης στις τραπεζικές κάρτες των περισσότερων παρόχων υπηρεσιών πληρωμών.\nΕάν δεν έχετε πρόχειρο το IBAN, μπορείτε να χρησιμοποιήσετε ένα από τα δωρεάν εργαλεία υπολογισμού IBAN, για να βρείτε το IBAN του λογαριασμού σας.\nΜετάβαση στο εργαλείο υπολογισμού IBAN\nΔιαθέσιμες όπου και όποτε θέλετε. Πληρώστε άνετα και με ασφάλεια την online κράτησή σας στο lufthansa.com με τη χρεωστική σας κάρτα.\nΟι χρεωστικές κάρτες συνδέονται με έναν λογαριασμό και, στις περισσότερες περιπτώσεις, προσφέρονται μόνο σε συνδυασμό με τραπεζικό λογαριασμό καταθέσεων. Στην μπροστινή όψη της κάρτας αναγράφεται ο αριθμός της κάρτας που αποτελείται από 13 έως 19 ψηφία, καθώς και η ημερομηνία λήξης της κάρτας. Ο τριψήφιος αριθμός ασφαλείας της χρεωστικής κάρτας αναγράφεται συνήθως στην πίσω όψη της κάρτας ή κοντά στην ταινία υπογραφής.\nΣημείωση: χρεωστικές κάρτες χαρακτηρίζονται επίσης συχνά οι τραπεζικές κάρτες ή οι κάρτες EC που φέρουν το λογότυπο V-Pay ή Maestro. Αυτές οι κάρτες σας επιτρέπουν να κάνετε ανάληψη από ATM παγκοσμίως και να πληρώνετε σε καταστήματα χωρίς να χρησιμοποιείτε μετρητά, είτε εισάγοντας το PIN σας είτε με την υπογραφή σας. Ωστόσο δεν μπορούν να χρησιμοποιηθούν όλες αυτές οι κάρτες για πληρωμές online. Μπορείτε να ενημερωθείτε περαιτέρω γι’ αυτό το θέμα από την τράπεζα που εξέδωσε την κάρτα σας.\nΔιαφορά σε σχέση με τις πιστωτικές κάρτες: σε αντίθεση με τις πιστωτικές κάρτες, όταν πραγματοποιείτε μια ανέπαφη πληρωμή με χρεωστική κάρτα, το αντίστοιχο ποσό αφαιρείται από τον συνδεδεμένο σας λογαριασμό καταθέσεων εντός λίγων ημερών. Συνεπώς, μπορείτε να κάνετε πληρωμές μόνο εφόσον έχετε επαρκή χρήματα στον λογαριασμό σας. Με τις πιστωτικές κάρτες από την άλλη, τα ποσά χρεώνονται μόνο σε συγκεκριμένα διαστήματα, συνήθως μία φορά τον μήνα.\nΣτο lufthansa.com, μπορείτε να πληρώνετε με τις ακόλουθες χρεωστικές κάρτες:\nΕταιρικές χρεωστικές κάρτες:\nΕταιρική χρεωστική κάρτα Degussa\nΟι αποδεκτές εταιρικές κάρτες Degussa ξεκινούν από 528159.\nΕταιρικός χρεωστικός λογαριασμός AirPlus\nΟι αποδεκτές εταιρικές κάρτες AirPlus ξεκινούν από 122088 ή 192088.\nΔιεθνείς χρεωστικές κάρτες:\nΤι πρέπει να κάνω, για να πληρώσω με χρεωστική κάρτα στο lufthansa.com;\nΑν θέλετε να πληρώσετε με μια διεθνή χρεωστική κάρτα Visa Debit / Visa Electron ή Mastercard Debit, μπορείτε να χρησιμοποιήσετε το ειδικό πεδίο «Χρεωστικές/Πιστωτικές κάρτες». Θα σας ζητηθεί να καταχωρήσετε τον αριθμό, την ημερομηνία λήξης και τον κωδικό ασφαλείας της κάρτας. Έπειτα θα συνεχιστεί η διαδικασία κράτησης.\nΓια πληρωμές με Εταιρική Χρεωστική Κάρτα Degussa ή με Εταιρικό Χρεωστικό Λογαριασμό AirPlus, παρακαλούμε χρησιμοποιήστε το ειδικό πεδίο «Εταιρικές Χρεωστικές Κάρτες». Σημειώστε ότι η δυνατότητα πληρωμής με Εταιρικές Χρεωστικές Κάρτες είναι διαθέσιμη μόνο σε επιλεγμένες χώρες.\nΠροστασία δεδομένων πιστοποιημένη από την TÜV Saarland, τον μεγαλύτερο φορέα πιστοποίησης ποιότητας και ασφάλειας στη Γερμανία, με βάση τα υψηλότερα πρότυπα ασφάλειας. Πληρώστε άνετα και με ασφάλεια την online κράτησή σας στο lufthansa.com.\nΗ Sofort GmbH ιδρύθηκε το 2005 και, από το 2014, ανήκει στον Όμιλο Klarna, έναν κορυφαίο πάροχο υπηρεσιών πληρωμών στην Ευρώπη. Με τον τρόπο πληρωμής Sofort, ο Όμιλος Klarna, ηγέτης στην αγορά των διαδικασιών άμεσης πληρωμής στη Γερμανία, προσφέρει ένα καινοτόμο προϊόν για ασφαλείς αγορές online.\nΤι είναι το Sofort;\nΤο Sofort σας επιτρέπει να πραγματοποιείτε ηλεκτρονική μεταφορά από τον προσωπικό σας λογαριασμό ηλεκτρονικής τραπεζικής κατά τη διαδικασία κράτησης. Γρήγορα, εύκολα, με ασφάλεια και χωρίς εγγραφή. Έτσι, η Lufthansa μπορεί να εκδώσει αμέσως τα εισιτήριά σας, αφού ενημερώνεται για τη συναλλαγή σε πραγματικό χρόνο.\nΤι πρέπει να κάνω, για να πληρώσω με Sofort στο lufthansa.com;\nΌταν επιλέγετε τον τρόπο πληρωμής Sofort στο lufthansa.com, μεταφέρεστε απευθείας στον ιστότοπο της Sofort, για να επιλέξετε την τράπεζά σας και να καταχωρήσετε τα στοιχεία ηλεκτρονικής τραπεζικής σας. Θα πρέπει να επιβεβαιώσετε την πληρωμή με έναν κωδικό TAN. Αφού ολοκληρωθεί η πληρωμή, ανακατευθύνεστε στη σελίδα επιβεβαίωσης κράτησης της Lufthansa.\nΣημειώστε ότι η δυνατότητα πληρωμής με Sofort είναι διαθέσιμη μόνο σε ορισμένες χώρες και αποκλειστικά για συναλλαγές σε EUR και CHF.\nΜε την ηλεκτρονική τραπεζική μεταφορά iDEAL, μπορείτε να πραγματοποιείτε πληρωμές online εύκολα, αξιόπιστα και με ασφάλεια.\nΤι είναι η iDEAL;\nΗ iDEAL είναι μία μέθοδος άμεσης μεταφοράς χρημάτων από την τράπεζά σας σε πραγματικό χρόνο. Οι πληρωμές γίνονται μέσω της εφαρμογής mobile banking ή μέσω του περιβάλλοντος ηλεκτρονικής τραπεζικής της τράπεζάς σας.\nΤι πρέπει να κάνω, για να πληρώσω με iDEAL στο lufthansa.com;\nΌταν επιλέγετε τον τρόπο πληρωμής iDEAL στο lufthansa.com, μεταφέρεστε στην αρχική σελίδα της τράπεζάς σας. Εκεί, το μόνο που χρειάζεται είναι να συνδεθείτε με τα στοιχεία ηλεκτρονικής τραπεζικής σας και να επιβεβαιώσετε τη διαδικασία με έναν κωδικό TAN. Αφού ολοκληρωθεί η πληρωμή, ανακατευθύνεστε στη σελίδα επιβεβαίωσης κράτησης της Lufthansa.\nΓια να συμμετάσχετε στην υπηρεσία iDEAL, πρέπει να διαθέτετε ηλεκτρονικό λογαριασμό σε μία από τις συμμετέχουσες τράπεζες: ABN AMRO, ASN Bank, bunq, Friesland Bank, ING, Knab, Rabobank, RegioBank, SNS Bank, Triodos Bank και Van Lanschot Bankiers.\nΣημειώστε ότι η δυνατότητα πληρωμής με iDEAL είναι διαθέσιμη μόνον εάν ζείτε στην Ολλανδία και η πτήση σας προσφέρεται σε EUR.\nΜε τις κάρτες UnionPay, μπορείτε να πραγματοποιείτε εύκολα και με ασφάλεια online πληρωμές από την Κίνα, τη Γερμανία, την Πορτογαλία, την Ιταλία, τη Μεγάλη Βρετανία και το Χονγκ Κονγκ.\nΤι είναι η UnionPay;\nΗ UnionPay (γνωστή επίσης ως China UnionPay, CUP ή UPI) αποτελεί ένα από τα μεγαλύτερα δίκτυα καρτών παγκοσμίως, έχοντας εκδώσει περισσότερες από 7 δισεκατομμύρια κάρτες. Το UnionPay Online Payment (UPOP) είναι το παγκόσμιο πρόγραμμα πληρωμών της UnionPay για συναλλαγές ηλεκτρονικού εμπορίου.\nΣτο lufthansa.com, μπορείτε να πληρώσετε με τις ακόλουθες κάρτες UnionPay:\nΚάρτες UnionPay (ο αριθμός κάρτας ξεκινά από 62)\nΆλλες πιστωτικές κάρτες που φέρουν το λογότυπο UnionPay\nΧρεωστικές κάρτες που φέρουν το λογότυπο UnionPay, καθώς και κάρτες μισθοδοσίας, κάρτες διαχείρισης οικονομικών και κάρτες αποταμίευσης\nΤι πρέπει να κάνω, για να πληρώσω με κάρτα UnionPay στο lufthansa.com;\nΌταν επιλέγετε τον τρόπο πληρωμής "Κάρτα UnionPay" στο lufthansa.com, μεταφέρεστε απευθείας στην αρχική σελίδα της UnionPay. Για να διασφαλίσετε ότι τα εισιτήριά σας θα εκδοθούν αμέσως, περιμένετε μέχρι να ολοκληρωθεί η πληρωμή και να ανακατευθυνθείτε στη σελίδα επιβεβαίωσης της Lufthansa. Μην κλείσετε το πρόγραμμα περιήγησης, μην ενημερώσετε τη σελίδα και μην πατήσετε το κουμπί ‘Επιστροφή’ του προγράμματος περιήγησης.\nΠαρακαλούμε σημειώστε ότι: Μπορείτε να χρησιμοποιείτε κάρτες UnionPay μόνον εάν είστε κάτοικος Κίνας, Γερμανίας, Πορτογαλίας, Ιταλίας, Μεγάλης Βρετανίας ή Χονγκ Κονγκ, και η πτήση σας προσφέρεται σε CNY, EUR, GBP, HKD ή USD.\neps (πρότυπο ηλεκτρονικών πληρωμών)\nΧρησιμοποιώντας το eps, η πληρωμή πραγματοποιείται στο αναγνωρισμένο και ασφαλές περιβάλλον ηλεκτρονικής τραπεζικής της τράπεζάς σας χωρίς να μεταδίδονται προσωπικά στοιχεία σε τρίτους.\nΤι είναι το eps;\nΤο eps είναι η απλή και ασφαλής διαδικασία πληρωμών online που προσφέρουν οι τράπεζες στην Αυστρία για αγορές μέσω διαδικτύου. Μπορείτε να χρησιμοποιείτε αυτό τον τρόπο πληρωμής δωρεάν χωρίς καμία πρόσθετη αίτηση ή εγγραφή. Το μόνο που χρειάζεται, για να πληρώσετε με eps, είναι ένας λογαριασμός ηλεκτρονικής τραπεζικής σε συμμετέχουσα τράπεζα και τα σχετικά στοιχεία σύνδεσης. Η πληρωμή εγκρίνεται απευθείας μέσω της συνήθους πλατφόρμας ηλεκτρονικής τραπεζικής της τράπεζάς σας. Στη διάρκεια της διαδικασίας, δεν αποκαλύπτονται και δεν αποθηκεύονται ευαίσθητα δεδομένα.\nΤι πρέπει να κάνω, για να πληρώσω με eps στο lufthansa.com;\nΌταν επιλέγετε το eps ως προτιμώμενο τρόπο πληρωμής στη σελίδα πληρωμής, μεταφέρεστε απευθείας στην ασφαλή πλατφόρμα ηλεκτρονικής τραπεζικής της συμμετέχουσας τράπεζας. Συνδεθείτε όπως συνήθως με τα στοιχεία σύνδεσής σας. Αφού συνδεθείτε επιτυχώς, θα εμφανιστεί μια προσυμπληρωμένη φόρμα μεταφοράς που περιλαμβάνει όλα τα στοιχεία της μεταφοράς, όπως το ποσό ή τον αριθμό αναφοράς του τιμολογίου. Για να ολοκληρώσετε τη μεταφορά, το μόνο που χρειάζεται είναι να καταχωρήσετε τον κωδικό TAN. Το ποσό πληρωμής θα αφαιρεθεί απευθείας από τον λογαριασμό σας, και η Lufthansa θα λάβει μια εγγύηση πληρωμής από την τράπεζά σας, ώστε να μπορέσει να εκδοθεί αμέσως το αεροπορικό σας εισιτήριο. Αφού ολοκληρωθεί η πληρωμή, κάντε κλικ στο κουμπί "Επιστροφή στη Lufthansa", για να ανακατευθυνθείτε στη σελίδα επιβεβαίωσης κράτησης της Lufthansa.\nΣημειώστε ότι η δυνατότητα πληρωμής με eps είναι διαθέσιμη μόνον εάν ζείτε στην Αυστρία και η πτήση σας προσφέρεται σε EUR.\nΚάντε εύκολα, γρήγορα και με ασφάλεια δωρεάν πληρωμές μέσω ηλεκτρονικής μεταφοράς χρησιμοποιώντας την υπηρεσία ηλεκτρονικής τραπεζικής της συμμετέχουσας τράπεζάς σας.\nΤι είναι το giropay;\nΤο giropay είναι μια διαδικασία ηλεκτρονικών πληρωμών που διατίθεται χωρίς πρόσθετη εγγραφή. Λειτουργεί μέσω ηλεκτρονικής τραπεζικής με κωδικούς PIN και TAN και επιτρέπει στους πελάτες να πραγματοποιούν εύκολες, γρήγορες και ασφαλείς πληρωμές μέσω ηλεκτρονικής μεταφοράς. Το μόνο που χρειάζεται είναι ένας καταθετικός λογαριασμός ηλεκτρονικής τραπεζικής σε συμμετέχουσα τράπεζα.\nΗ πληρωμή giropay πραγματοποιείται στην ασφαλή πλατφόρμα ηλεκτρονικής τραπεζικής της τράπεζάς σας. Έτσι διασφαλίζεται ότι η ανταλλαγή ευαίσθητων και προσωπικών δεδομένων πραγματοποιείται αποκλειστικά ανάμεσα σε εσάς και την τράπεζά σας. Κανένας τρίτος δεν έχει πρόσβαση στον προσωπικό σας λογαριασμό ή στα στοιχεία της συναλλαγής.\nΤι πρέπει να κάνω, για να πληρώσω με giropay στο lufthansa.com;\nΌταν επιλέγετε το giropay ως προτιμώμενο τρόπο πληρωμής στη σελίδα πληρωμής, μεταφέρεστε απευθείας στην ασφαλή πλατφόρμα ηλεκτρονικής τραπεζικής της συμμετέχουσας τράπεζάς σας. Συνδεθείτε όπως συνήθως με τα στοιχεία σύνδεσής σας. Αφού συνδεθείτε επιτυχώς, θα εμφανιστεί μια προσυμπληρωμένη φόρμα μεταφοράς που περιλαμβάνει όλα τα στοιχεία της μεταφοράς, όπως το ποσό ή τον αριθμό αναφοράς του τιμολογίου. Για να ολοκληρώσετε τη μεταφορά, το μόνο που χρειάζεται είναι να καταχωρήσετε τον κωδικό TAN. Το ποσό πληρωμής θα αφαιρεθεί απευθείας από τον λογαριασμό σας, και η Lufthansa θα λάβει μια εγγύηση πληρωμής από την τράπεζά σας, ώστε να μπορέσει να εκδοθεί αμέσως το αεροπορικό σας εισιτήριο. Αφού ολοκληρωθεί η πληρωμή, κάντε κλικ στο κουμπί "Τερματισμός giropay + επιστροφή στη Lufthansa", για να ανακατευθυνθείτε στη σελίδα επιβεβαίωσης κράτησης της Lufthansa.\nΣημειώστε ότι η δυνατότητα πληρωμής με giropay είναι διαθέσιμη μόνον εάν ζείτε στη Γερμανία και η πτήση σας προσφέρεται σε EUR.\nΧρησιμοποιήστε τα μίλια επιβράβευσής σας όπως θέλετε. Με το Cash & Miles, μπορείτε να χρησιμοποιήσετε τα μίλια επιβράβευσής σας, για να πληρώσετε το εισιτήριο για το επόμενο ταξίδι σας.\nΜπορείτε να χρησιμοποιήσετε αυτή την υπηρεσία και να εξαργυρώσετε τα μίλια επιβράβευσής σας σε όλες τις πτήσεις Star Alliance και στις πτήσεις με την Eurowings, ακόμα και με υπόλοιπο μόλις 3.000 μιλίων.\nΤο Cash & Miles είναι μια υπηρεσία για μέλη Miles & More που τους δίνει τη δυνατότητα\nνα εξοφλούν ή να πληρώνουν εν μέρει με μίλια επιβράβευσης τις κρατήσεις πτήσεων Star Alliance ή Eurowings στο lufthansa.com. Ο ναύλος υπολογίζεται με βάση τη συνολική τιμή του εισιτηρίου, συμπεριλαμβανομένων φόρων, τελών και χρεώσεων. Ιδιαιτέρως πρακτικό: ακόμα κι αν δεν έχετε συγκεντρώσει ακόμα αρκετά μίλια για δωρεάν ταξίδι στο προσωπικό σας λογαριασμό μιλίων, μπορείτε να χρησιμοποιήσετε τα μίλια που έχετε συγκεντρώσει μέχρι σήμερα, για να καλύψετε ένα μέρος του εισιτηρίου σας.\nΦυσικά, θα συνεχίσουν να ισχύουν οι ελκυστικές δωρεάν πτήσεις επιβράβευσης του προγράμματος Miles & More.\nΜε το Cash & Miles, μπορείτε να χρησιμοποιήσετε εύκολα τα μίλια επιβράβευσης που έχετε συγκεντρώσει, για να πληρώσετε το εισιτήριο για το επόμενο ταξίδι σας.\n1. Εισαγάγετε τα στοιχεία σύνδεσης Miles & More στο lufthansa.com.\n2. Επιλέξτε την επιθυμητή πτήση από την οθόνη κράτησης.\n3. Αποφασίστε πόσα μίλια επιθυμείτε να εξαργυρώσετε.\n4. Ολοκληρώστε την κράτηση με ασφάλεια.\nΑζερμπαϊτζάν, Αίγυπτο, Αλγερία, Αγκόλα, Αυστραλία, Αυστρία, Βέλγιο, Βιετνάμ, Βοσνία-Ερζεγοβίνη, Βουλγαρία, Γαλλία, Γερμανία, Γεωργία, Δανία, Ελβετία, Ελλάδα, Εσθονία, Ηνωμένα Αραβικά Εμιράτα, Ηνωμένο Βασίλειο, ΗΠΑ, Ιαπωνία, Ινδία, Ινδονησία, Ιορδανία, Ιρλανδία, Ισημερινή Γουινέα, Ισλανδία, Ισπανία, Ισραήλ, Ιταλία, Καζακστάν, Καναδά, Κατάρ, Κένυα, Κίνα, Κορέα, Κουβέιτ, Κροατία, Κύπρο, Λετονία, Λευκορωσία, Λίβανο, Λιθουανία, Λουξεμβούργο, Μαλαισία, Μάλτα, Μαρόκο, Μαυροβούνιο, Μπαχρέιν, Νέα Ζηλανδία, Νορβηγία, Νότια Αφρική, Ολλανδία, Ομάν, Ουγγαρία, Ουκρανία, Πολωνία, Πορτογαλία, Ρουμανία, Ρωσία, Σαουδική Αραβία, Σερβία, Σιγκαπούρη, Σλοβακία, Σλοβενία, Σουηδία, Ταϊβάν, Ταϊλάνδη, Τουρκία, Τουρκμενιστάν, Τσεχική Δημοκρατία, Τυνησία, Φιλιππίνες, Φινλανδία, Χονγκ Κονγκ.\nΠερισσότερες πληροφορίες για το Cash & Miles θα βρείτε στις Συχνές ερωτήσεις\nΚάντε πληρωμές εύκολα και με ασφάλεια χρησιμοποιώντας έναν από τους δημοφιλέστερες τρόπους ψηφιακών πληρωμών στην Κίνα.\nΤι πρέπει να κάνω, για να πληρώσω με Alipay στο lufthansa.com;\nΠροτού χρησιμοποιήσετε το Alipay για πρώτη φορά, πρέπει να δημιουργήσετε έναν λογαριασμό Alipay και να αποθηκεύσετε μια πηγή πληρωμής στο προφίλ σας.\nΌταν χρησιμοποιείτε το Alipay, για να πληρώσετε τα εισιτήριά σας στο lufthansa.com, ανακατευθύνεστε σε μια εξωτερική σελίδα του Alipay. Έχετε δύο επιλογές, για να ολοκληρώσετε την πληρωμή:\nΝα χρησιμοποιήσετε την εφαρμογή Alipay στην κινητή συσκευή σας, για να σαρώσετε τον εμφανιζόμενο κωδικό QR, ή να χρησιμοποιήσετε την επιλογή ηλεκτρονικής ολοκλήρωσης αγοράς του Alipay και να συνδεθείτε στον λογαριασμό σας στο Alipay με τα στοιχεία σύνδεσής σας. Το μόνο που χρειάζεται να κάνετε στη συνέχεια είναι να επιλέξετε έναν τραπεζικό λογαριασμό και να ολοκληρώσετε τη συναλλαγή εισαγάγοντας τον αντίστοιχο κωδικό πρόσβασης\nΓια να διασφαλίσετε ότι το εισιτήριό σας θα εκδοθεί αμέσως, αφού πραγματοποιήσετε την πληρωμή, περιμένετε έως ότου ανακατευθυνθείτε στη σελίδα επιβεβαίωσης της Lufthansa. Όσο περιμένετε να ολοκληρωθεί η πληρωμή, μην κλείσετε το πρόγραμμα περιήγησης, μην ενημερώσετε τη σελίδα και μην πατήσετε το κουμπί ‘Επιστροφή’ του προγράμματος περιήγησης.\nΜπορείτε να χρησιμοποιείτε το Alipay για τις πληρωμές σας στο lufthansa.com εάν είστε κάτοικος Κίνας με επιβεβαιωμένα στοιχεία ταυτοποίησης, και η πτήση σας προσφέρεται σε CNY, EUR, GBP, HKD ή USD.\nΠληρώστε εύκολα και άνετα με τον προπληρωμένο λογαριασμό σας QIWI. Με το QIWI Wallet, μπορείτε να πληρώσετε τα εισιτήριά σας χωρίς να χρειαστεί να καταχωρήσετε τα στοιχεία του τραπεζικού λογαριασμού ή της πιστωτικής κάρτας σας.\nΤι πρέπει να κάνω εάν θέλω να πληρώσω με QIWI Wallet στο lufthansa.com;\nΕίναι σημαντικό να ολοκληρώσετε τη διαδικασία εγγραφής στο QIWI προτού κάνετε κράτηση στο lufthansa.com. Η εγγραφή είναι εύκολη, και το μόνο που χρειάζεται για να ανοίξετε λογαριασμό QIWI είναι ο αριθμός του τηλεφώνου σας.\nΣημειώστε ότι το QIWI προσφέρει διάφορα επίπεδα ταυτοποίησης (ανώνυμος, μερικώς ή πλήρως ταυτοποιημένος χρήστης). Ανάλογα με το επίπεδο ταυτοποίησης, ισχύουν διαφορετικά όρια συναλλαγών. Αυτή τη στιγμή, το όριο για χρήστες με βασικό (ανώνυμο) λογαριασμό είναι 15.000 RUB. Παρακαλούμε να λαμβάνετε υπόψη σας αυτούς τους περιορισμούς όταν αγοράζετε εισιτήρια.\nΌταν πληρώνετε τα εισιτήριά σας στο lufthansa.com με QIWI Wallet, ανακατευθύνεστε σε μια εξωτερική σελίδα. Αφού ταυτοποιηθείτε με τον καταχωρημένο αριθμό τηλεφώνου και αποκτήσετε πρόσβαση στον λογαριασμό σας, το μόνο που χρειάζεται είναι να επιλέξετε πηγή πληρωμής και να επιβεβαιώσετε την πληρωμή με έναν κωδικό πρόσβασης μίας χρήσης.\nΓια να διασφαλίσετε ότι τα εισιτήριά σας θα εκδοθούν αμέσως, περιμένετε μέχρι να ολοκληρωθεί η πληρωμή και να ανακατευθυνθείτε στη σελίδα επιβεβαίωσης της Lufthansa. Μην κλείσετε το πρόγραμμα περιήγησης, μην ενημερώσετε τη σελίδα και μην πατήσετε το κουμπί ‘Επιστροφή’ του προγράμματος περιήγησης.\nΜπορείτε να χρησιμοποιείτε το QIWI Wallet για τις πληρωμές σας στο lufthansa.com εάν είστε κάτοικος Ρωσίας ή Μολδαβίας, και η αγορά πραγματοποιείται σε RUB.\nΠληρώστε με ασφάλεια χρησιμοποιώντας την κάρτα Bancontact και μεταφέρετε χρήματα απευθείας από τον τραπεζικό λογαριασμό σας.\nΤι είναι το Bancontact;\nΤο Bancontact είναι ένας ασφαλής τρόπος ηλεκτρονικής μεταφοράς σε πραγματικό χρόνο που βασίζεται στην καταχώρηση του αριθμού κάρτας Bancontact σε συνδυασμό με μια επιπρόσθετη ταυτοποίηση (π.χ. καταχώρηση κωδικού πρόσβασης μίας χρήσης).\nΤι πρέπει να κάνω εάν θέλω να πληρώσω με Bancontact στο lufthansa.com;\nΓια να χρησιμοποιήσετε το Bancontact, πρέπει να έχετε κάρτα πληρωμής Bancontact. Η κάρτα αυτή εκδίδεται από τις μεγαλύτερες τράπεζες του Βελγίου και προσφέρεται συχνά μαζί με την κάρτα Maestro.\nΌταν πληρώνετε τα εισιτήριά σας στο lufthansa.com με Bancontact, ανακατευθύνεστε σε μια εξωτερική σελίδα, στην οποία καλείστε να καταχωρήσετε τον αριθμό και την ημερομηνία λήξης της κάρτας Bancontact. Στη συνέχεια, ανακατευθύνεστε στον ιστότοπο της τράπεζάς σας, για να επιβεβαιώσετε τη συναλλαγή (π.χ. με σάρωση κωδικού QR, εισαγωγή κωδικού TAN που αποστέλλεται με SMS κ.λπ.).\nΜπορείτε να χρησιμοποιείτε το Bancontact για τις πληρωμές σας στο lufthansa.com εάν είστε κάτοικος Βελγίου, και η πτήση σας προσφέρεται σε EUR.\nΚάντε εύκολα, γρήγορα και με ασφάλεια πληρωμές μέσω ηλεκτρονικής μεταφοράς χρημάτων χρησιμοποιώντας την υπηρεσία ηλεκτρονικής τραπεζικής της συμμετέχουσας τράπεζάς σας.\nΤι είναι το Dotpay;\nΤο Dotpay είναι μια ηλεκτρονική τραπεζική μεταφορά που σας επιτρέπει να μεταφέρετε χρήματα από τον τραπεζικό σας λογαριασμό σε πραγματικό χρόνο. Η Lufthansa μπορεί να εκδώσει αμέσως τα εισιτήριά σας, αφού ενημερώνεται για τη συναλλαγή σε πραγματικό χρόνο.\nΤι πρέπει να κάνω εάν θέλω να πληρώσω με Dotpay στο lufthansa.com;\nΌταν επιλέγετε το Dotpay ως προτιμώμενο τρόπο πληρωμής στη σελίδα πληρωμής, ανακατευθύνεστε στην ασφαλή πλατφόρμα ηλεκτρονικής τραπεζικής της συμμετέχουσας τράπεζάς σας. Συνδεθείτε όπως συνήθως με τα στοιχεία σύνδεσής σας και επιβεβαιώστε την πληρωμή με έναν κωδικό TAN ή sms. Το ποσό πληρωμής θα αφαιρεθεί απευθείας από τον λογαριασμό σας, και η Lufthansa θα λάβει μια εγγύηση πληρωμής από την τράπεζά σας, ώστε να μπορέσει να εκδοθεί αμέσως το αεροπορικό σας εισιτήριο. Αφού ολοκληρωθεί με επιτυχία η μεταφορά των χρημάτων, ανακατευθύνεστε στη σελίδα επιβεβαίωσης κράτησης της Lufthansa.\nΣημειώστε ότι η δυνατότητα πληρωμής με Dotpay είναι διαθέσιμη μόνον εάν ζείτε στην Πολωνία και η πτήση σας προσφέρεται σε PLN.\nΤο WeChat Pay κάνει τις αγορές εξίσου εύκολες με τη συνομιλία με φίλους.\nΤι είναι το WeChat Pay;\nΤο WeChat είναι μια κινέζικη πολυχρηστική εφαρμογή ανταλλαγής μηνυμάτων, κοινωνικού δικτύου και πληρωμής μέσω κινητού. Το WeChat Pay είναι μια υπηρεσία ψηφιακού πορτοφολιού ενσωματωμένη στο WeChat, η οποία επιτρέπει στους χρήστες να πραγματοποιούν πληρωμές μέσω κινητού και να στέλνουν χρήματα στις επαφές τους.\nΤι πρέπει να κάνω, για να πληρώσω με WeChat Pay στο lufthansa.com;\nΠροτού χρησιμοποιήσετε το WeChat Pay για πρώτη φορά, πρέπει να δημιουργήσετε έναν λογαριασμό WeChat και να αποθηκεύσετε μια πηγή πληρωμής στο προφίλ σας. Όταν επιλέγετε να πληρώσετε με WeChat Pay στο lufthansa.com, ανακατευθύνεστε σε μια εξωτερική σελίδα όπου εμφανίζεται ένας κωδικός QR. Το μόνο που χρειάζεται να κάνετε είναι να σαρώσετε τον κωδικό QR με την εφαρμογή WeChat και να περιμένετε μέχρι να ανακατευθυνθείτε στη σελίδα επιβεβαίωσης κράτησης της Lufthansa μετά την πληρωμή.\nΜπορείτε να χρησιμοποιείτε το WeChat Pay για τις πληρωμές σας στο lufthansa.com εάν είστε κάτοικος Κίνας, και η πτήση σας προσφέρεται σε ένα από τα ακόλουθα νομίσματα: CNY, EUR, GBP, HKD ή USD.\nΟι κάτοικοι Βραζιλίας και Κολομβίας έχουν τη δυνατότητα να πληρώσουν με δόσεις όταν η αφετηρία του ταξιδιού είναι η χώρα κατοικίας τους, και η πιστωτική κάρτα που χρησιμοποιείται για την πληρωμή έχει εκδοθεί στην ίδια χώρα.\nΕάν για το δρομολόγιό σας υπάρχει η δυνατότητα για πληρωμή με δόσεις, μπορείτε να επιλέξετε αυτόν τον τρόπο πληρωμής. Αφού δημιουργηθεί η κράτησή σας στο σύστημα και εμφανιστεί ο κωδικός κράτησης, πρέπει να επικοινωνήσετε με την Εξυπηρέτηση Πελατών της Lufthansa, για να συνεννοηθείτε σχετικά με το πρόγραμμα δόσεων.\nΠληρωμή σε ταξιδιωτικό γραφείο\nΟι κάτοικοι των παρακάτω χωρών έχουν τη δυνατότητα να κάνουν κράτηση online και να πληρώσουν εντός της καθορισμένης προθεσμίας στο αντίστοιχο ταξιδιωτικό γραφείο. Λάβετε υπόψη ότι αυτή η επιλογή δεν είναι διαθέσιμη για βραχυπρόθεσμες αναχωρήσεις, και ότι η χώρα αναχώρησης πρέπει να είναι ίδια με τη χώρα κατοικίας.\nΔιατίθεται ηλεκτρονική κράτηση με πληρωμή σε μετρητά στις ακόλουθες χώρες: Αλγερία, Ισημερινή Γουινέα, Κένυα, Μαρόκο, Νιγηρία και Τυνησία.\nΆλλες επιλογές για τοπικούς τρόπους πληρωμής\nΟι κάτοικοι επιλεγμένων χωρών μπορούν να χρησιμοποιούν τους ακόλουθους τρόπους τοπικής πληρωμής όταν η χώρα κατοικίας τους είναι ίδια με τη χώρα αναχώρησης. Για να χρησιμοποιήσετε αυτές τις υπηρεσίες, επιλέξτε Τοπική πληρωμή στη σελίδα πληρωμής. Αφού δημιουργηθεί η κράτησή σας στο σύστημα, θα λάβετε ένα email επιβεβαίωσης με αναλυτικές οδηγίες για τον τρόπο πληρωμής. Λάβετε υπόψη ότι αυτή η επιλογή δεν είναι διαθέσιμη για βραχυπρόθεσμες αναχωρήσεις.\nΚένυα: τραπεζική μεταφορά, mPESA\nΝιγηρία: τραπεζική μεταφορά, τοπικές χρεωστικές κάρτες\nΣημειώστε ότι, όταν χρησιμοποιείτε ορισμένους τρόπους πληρωμής, μπορεί να υπάρχει διαφοροποίηση στις τιμές.\nΗ διαθεσιμότητα των διαφόρων επιλογών πληρωμής ενδέχεται να διαφέρει ανάλογα με τη χώρα κατοικίας σας, το νόμισμα στο οποίο προσφέρεται η πτήση σας, την ώρα άφιξης ή την ύπαρξη προϊόντων τρίτων στο καλάθι αγορών σας.\nΠληρωμές στο αεροδρόμιο\nΜπορείτε να πληρώσετε για επιπρόσθετες υπηρεσίες όπως αναβαθμίσεις ή επιπλέον αποσκευές απευθείας στο αεροδρόμιο. Λάβετε υπόψη ότι εδώ προσφέρουμε ειδικές επιλογές πληρωμής.\nΜετάβαση στις επιλογές πληρωμής στο αεροδρόμιο


Best Night Ballads #142 - Hunting High And Low - e-Stage.gr\nBest Night Ballads #142 – Hunting High And Low\nΗ χρυσή κατ εμέ δεκαετία του 80 στην ποπ, έφερε στην επιφάνεια το 1985 ένα συγκρότημα «synth pop» με στοιχεια «New wave» τους A-Ha.\nΜε τραγουδιστή τον Μορτεν Χακετ με μια εξαιρετική φωνή που μπορούσε να εκπροσωπήσει σωστά, όχι μόνο το «Take on me» που ήταν ένα απλό ποπ που προωθήθηκε πρώτο σ’ εκείνο το δίσκο κυρίως για προσέλκυση ακροατών και ….χρωμάτων, αλλά και πολλές μπαλάντες που είχαν αντίστοιχη επιτυχία, πρωτίστως στην Ευρώπη, και αληθινά το λέω, συγκίνησαν αρκετούς ακροατές. Σ’ εκείνο το δίσκο το γκρουπ είχε ομολογουμένως μεγάλη έμπνευση.\nΣήμερα ακούμε το «Hunting high n Low», που μπόρεσε να ανεβεί ψηλά ακόμα και στις ΗΠΑ, σε μια δύσκολη εποχή για …Νορβηγικά συγκροτήματα. Έπαιξε ρολό και η εμφάνιση των τραγουδιστών, άλλωστε η εξωτερική εμφάνιση έχει κάνει τραγουδιστές και τραγουδίστριες ακόμα και τα μεγαλύτερα «μπάζα» να κάνουν ένα hit. Εδώ όμως μιλάμε για ένα δίσκο που απέσπασε βραβεία το επόμενο έτος και με εξαιρετικά αποτελέσματα στην πρώτη τους tour το 86-87.\nΑτμοσφαιρικό σε όλα σε κάνει να το ακούσεις παραπάνω από μια φορά… Ειδικά όσοι το είχαμε λίγο στα παραπεταμένα μας.\nΟ KITT επιστρέφει… (video)\nΟι Vegas με την συνεργασία της Cobalt Music κυκλοφόρησαν καινούριο κομμάτι με τίτλο «Άσ’ Τους Να Λένε».\nΤο νεανικό ποπ συγκρότημα με την πολύ επ&io\nΑκόμα μια μεγάλη επιτυχία του Νίκου Οι&\nFlash Back #450 – Άσε με να φύγω\nΠάμε για μια λατρεμένη τραγουδάρα σήμερ&a


Οδηγός χιονοδρομικού για Secret Garden, χάρτης περιοχής και διαμονή για Secret Garden.\nΧιονίζει σε Secret Garden ;Ευχαριστούμε!\nΟδηγός για το χιονοδρομικό Secret Garden\nΒίντεο από:Genting Resorts\nSecret Garden Resort Guide\nThe Secret Garden resort summary is: The Secret Garden ski resort guide provides detailed resort and piste data to help plan your trip. Find location, trail maps and piste maps covering the mountains 400m of vertical range and surrounding area.\nΑναβατήρες στο Secret Garden:\nΔικαιώματα φωτογραφίας: Genting Resort\nΕπίσκεψη στο Secret Garden\nΧρήσιμες πληροφορίες για το κέντρο που θα σας βοηθήσουν να προγραμματίσετε το ταξίδι σας στο Secret Garden\nΠαροχές στο Secret Garden\nΗ έκταση στο Secret Garden περιλαμβάνει::\nΤελευταίες φωτογραφίες από το κέντρο Secret Garden Δείτε όλες τις φωτογραφίες στη σελίδα συλλογής φωτογραφιών του κέντρου Secret Garden\nΕξερευνήστε τον χάρτη τοποθεσίας του Secret Garden\nΔιαδραστικός χάρτης μονοπατιών και πίστας Secret Garden. Προβάλετε την πίστα και τα μονοπάτια, καθώς και τα γύρω εδάφη και ορεινά περιγράμματα για δράση στην εξοχή. Βρείτε και συγκρίνετε κοντινά θέρετρα με κλικ στους δείκτες θέρετρου.\nSecret Garden Live Weather\nΠοιος είναι ο μήνας με το περισσότερο χιόνι στο κέντρο Secret Garden;\nΝοέμβριοςΜέσος όρος: 1.0 ημέρες με χιόνι ανά εβδομάδα\nΗ πιο χιονισμένη εβδομάδα στο Secret Garden είναι η 1 εβδομάδα του Νοέμβριος. Υπάρχουν συνήθως 1.0 χιονώδεις ημέρες κατά τη διάρκεια αυτής της εβδομάδας με 9 cm χιονόπτωσης. Δείτε τα παρακάτω γραφήματα του Ιστορικού χιονόπτωσης στο Secret Garden.\nΠώς είναι το χιόνι τώρα στο Secret Garden?\nΣύνοψη των συνθηκών χιονιού που ισχύουν αυτήν τη στιγμή στο Secret Garden. Βρείτε περισσότερες πληροφορίες στο Secret Garden σελίδα αναλυτικού δελτίου χιονόπτωσης.\nΒάθος χιονιού στο Secret Garden::\nΚριτικές επισκεπτών για Secret Garden\nΟ/η Pete από China γράφει:\nΠάτα εδώ να υποβάλλεις τη δική σου κριτική για Secret Garden\nΧιονοδρομικά κέντρα κοντά στο Secret Garden\nΑνακαλύψτε χιονοδρομικά κέντρα κοντά στο Secret Garden. Κάντε κλικ παρακάτω για να δείτε οδηγούς για χιονοδρομικά κέντρα.\nΤελευταία χιονόπτωση: 1 cm Sat 19 Mar


CD Projekt RED: "Αν κάποιος θέλει να κατεβάσει πειρατικά το παιχνίδι, θα το κάνει" - XGamers.gr\n4 Απριλίου 2013 Νίκος Μπούγας 2 Σχόλια ps4, Witcher 3\nΧωρίς DRM θα κυκλοφορήσει το Witcher 3, ανέφερε στο Kotaku η CD Project RED. “Θέλουμε να απαλλαχτούμε από το DRM. Άν κάποιος θέλει να κατεβάσει το παιχνίδι πειρατικό θα το κάνει. Οπότε δεν μπορούμε να κάνουμε τίποτα για αυτό. Θέλουμε να δώσουμε την καλύτερη δυνατή εμπειρία. Όταν αφαιρέσαμε το DRM, άνθρωποι στα torrents ζητούσαν από τους υπολοίπους να μην κατεβάσουν το παιχνίδι, επειδή δεν χρησιμοποιούσαμε DRM”\nΠαράλληλα, η EA χαρακτήρισε το DRM αποτυχημένη στρατηγική, για αυτό και δεν το χρησιμοποιεί στα δικά της παιχνίδια. Ποια η γνώμη σας για τις δικλείδες ασφαλείας που χρησιμοποιούν ανά τα χρόνια οι εταιρίες; Το Witcher 3 θα κυκλοφορήσει για PC και κονσόλες επόμενης γενιάς.\nΠάντα online το επόμενο Xbox; →\nΧωρίς Split-Screen το Battlefield 3\n17 Αυγούστου 2011 Νίκος Μπούγας 11


Οι πρώτες Κινητές Μονάδες Εμβολιασμού στη χώρα από 5η ΥΠΕ και Περιφέρεια Θεσσαλίας, σε πόλεις και χωριά – e-volos\nΚ. Αγοραστός: “Με το εμβόλιο σώζουμε τον εαυτό μας, τη ζωή μας, τη δουλειά μας, την οικογένεια μας”\nΗ 5η ΥΠΕ πρωτοπορεί και η Περιφέρεια Θεσσαλίας μαζί με την Περιφέρεια Στερεάς Ελλάδας είναι από τις πρώτες στη χώρα που ενεργοποιούν Κινητές Μονάδες Εμβολιασμού σε πόλεις και χωριά. Συγχαρητήρια στον Διοικητή Φώτη Σερέτη, με τον οποίο έχουμε άριστη συνεργασία, για την άμεση ανταπόκριση για την οργάνωση και υλοποίηση του Προγράμματος. Οι εμβολιασμοί θα γίνονται στις Κινητές Μονάδες που έχει προμηθευτεί η Περιφέρεια Θεσσαλίας με χρηματοδότηση από το ΕΣΠΑ Θεσσαλίας, εκ των οποίων η μία θα καλύπτει τη Θεσσαλία και η δεύτερη τη Στερεά Ελλάδα. Οι Μονάδες έχουν διαμορφωθεί και εξοπλιστεί κατάλληλα και έχουν μετατραπεί σε Κινητά Εμβολιαστικά Κέντρα από την 5η ΥΠΕ. Καταλυτικός είναι ο ρόλος των Δημάρχων και των Τοπικών Συμβουλίων, που καλούνται να συγκεντρώσουν τον αριθμό των ενδιαφερομένων και να ενημερώσουν την 5η ΥΠΕ ώστε να γίνουν οι παραγγελίες των εμβολίων στην εφοδιαστική αλυσίδα και να ξεκινήσει το πρόγραμμα. Οι εμβολιασμοί ξεκινούν τη Δευτέρα 12 Ιουλίου από την περιοχή της Καλαμπάκας. Τα 90 Εμβολιαστικά Κέντρα της Θεσσαλίας παραμένουν όλα ενεργά.\nΜέχρι στιγμής στη Θεσσαλία έχουν γίνει 543.248 εμβόλια. Πρώτη δόση έχουν κάνει 307.967 άνθρωποι και 244.683 έχουν ολοκληρώσει και τις δύο δόσεις εμβολιασμού. Οι μαζικοί δειγματοληπτικοί έλεγχοι συνεχίζονται καθημερινά. Το τελευταίο εξάμηνο οι Κινητές Μονάδες ΚΟΜΥ του ΕΟΔΥ έχουν διενεργήσει 410.456 rapid test και έχουν γίνει 107.443 έλεγχοι σε συνεργασία με το ΣΕΠΕ, την Αρχή Διαφάνειας και την Αστυνομία.\nE-VOLOS.GRH Περιφέρεια ΘεσσαλίαςΚινητές Μονάδες Εμβολιασμού


Μίχαλος: Νέα σελίδα στις εμπορικές σχέσεις Αθήνας-Σκοπίων – Τι πρέπει να προσέξουμε - Δυνατή Ελλάδα\nΜίχαλος: Νέα σελίδα στις εμπορικές σχέσεις Αθήνας-Σκοπίων – Τι πρέπει να προσέξουμε\ngeoathanasΔημοσιεύτηκε: 02-08-2021 06:08:10Δημοσιεύτηκε: 27 Ιανουαρίου 2019 21:310\nΌπως είπε ο κ. Μίχαλος: «Με την αυστηρή προϋπόθεση ότι θα τηρηθεί στο ακέραιο η συμφωνία των Πρεσπών, με σύνθετη ονομασία με γεωγραφικό προσδιορισμό erga omnes, θα υπάρξουν θετικές προεκτάσεις στην οικονομία μας.\n»Πάντα οι φιλικές σχέσεις μεταξύ δύο χωρών ευνοούν την επιχειρηματικότητα.\n»Να σημειώσω εδώ ότι η Ελλάδα βρίσκεται ανάμεσα στους πέντε κορυφαίους επενδυτές στα Σκόπια και μια συμβιβαστική λύση που ασφαλίζει, βεβαίως, τα εθνικά μας συμφέροντα θα έχει οικονομικά και γεωπολιτικά οφέλη.\n»Το πρώτο που πρέπει να διασφαλίσει η ελληνική κυβέρνηση είναι να μην υπάρξουν τα επόμενα χρόνια δυσμενείς εξελίξεις ως προς την εμπορική ονομασία των ελληνικών προϊόντων και των προϊόντων Προστατευόμενης Ονομασίας Προέλευσης και Προστατευόμενης Γεωγραφικής Ένδειξης.\n»Βεβαίως εκ των πραγμάτων δεν μπορεί να τεθεί κανένα θέμα αμφισβήτησης, διότι τα ΠΟΠ και ΠΓΕ έχουν καθοριστεί με αποφάσεις της Ευρωπαϊκής Ένωσης.\n»Αυτό που ενδεχομένως θα πρέπει να προσεχθεί ιδιαίτερα, είναι να μην προσπαθήσουν οι γείτονές μας να σφετεριστούν τα δυναμικά brands που έχουν οι επιχειρήσεις και που σχετίζονται με την Μακεδονία.\n»Για το λόγο αυτό τα Επιμελητήρια και όλοι οι φορείς της επιχειρηματικότητας έχουμε προτρέψει τις επιχειρήσεις μας, τα εμπορικά σήματα των οποίων περιλαμβάνουν τη λέξη Μακεδονία και παράγωγά της, να σπεύσουν να κατοχυρώσουν και σε ελληνικούς και σε διεθνείς φορείς τα σήματα και την ονομασία τους.\n»Χρέος της ελληνικής Πολιτείας είναι να δείξει ιδιαίτερη προσοχή στην πλήρη υλοποίηση της συμφωνίας και να υπερασπιστεί τις ελληνικές επιχειρήσεις που χρησιμοποιούν στα εμπορικά τους σήματα το όνομα της Μακεδονίας και παράγωγά του.\n»Και κυρίως να παρέμβει δυναμικά σε περίπτωση παράνομης υιοθέτησης των συγκεκριμένων εμπορικών σημάτων από επιχειρήσεις με έδρα τη γειτονική μας χώρα».


Το «ευχαριστώ» του Π. Καμμένου στον Αλ. Τσίπρα από το υπουργείο – «Φεύγω με ψηλά το κεφάλι» (βίντεο) | Η ΚΑΘΗΜΕΡΙΝΗ\n14 Ιανουαρίου, 2019 14.01.2019 • 14:34\nΤον Πρωθυπουργό, Αλέξη Τσίπρα ευχαρίστησε ο Πάνος Καμμένος, όπως και όλους τους υπουργούς της κυβέρνησης, κατά τη διάρκεια της ομιλίας του για τον απολογισμό των πεπραγμένων του στο υπουργείο Εθνικής Αμυνας.\nΝωρίτερα, μέσα σε φορτισμένο συγκινησιακά κλίμα πραγματοποιήθηκε στο Δώμα του ΓΕΝ η κοπή της πρωτοχρονιάτικης πίτας του υπουργείου Εθνικής Άμυνας από τον απερχόμενο υπουργό, Πάνο Καμμένο.\nΟ ΥΕΘΑ στην ομιλία του μεταξύ άλλων τόνισε πως φεύγει από τη θέση του με ψηλά το κεφάλι, ενώ σημείωσε πως θεωρεί σημαντικότερό επίτευγμα της θητείας του τη διατήρηση της συνοχής του στρατεύματος παρά τις τεράστιες μειώσεις στο προϋπολογισμό του υπουργείου.


2epal-rodou – Σελίδα 8 – 2ο ΕΠΑ.Λ. ΡΟΔΟΥ\nΠαγκόσμια ημέρα αναπηρίας.\n2epal-rodou\ton 16 Απριλίου 2019\nΣτα πλαίσια της Παγκόσμιας Ημέρας Ατόμων με Αναπηρία που παγκοσμίως γιορτάζεται στις 3 του Δεκέμβρη κάθε χρόνο , πραγματοποιήθηκε στις 8-12-2018 επίσκεψη μαθητών/τριών του σχολείου μας με τη συνοδεία της ψυχολόγου και εκπαιδευτικών του σχολείου μας, σε προπόνηση της ομάδας καλαθοσφαίρισης με αμαξίδια Γ.Σ. Δωδεκάνησος.\nΟι μαθητές του σχολείου μας είχαν την ευκαιρία να γνωρίσουν αυτούς τους αθλητές από κοντά, να μάθουν τις προσωπικές τους ιστορίες και να ενημερωθούν για τους κανόνες και τις ιδιαιτερότητες του αθλήματος.\nΕπιπλέον, αλληλεπίδρασαν αγωνιστικά με τους αθλητές χρησιμοποιώντας και αυτοί/ές αναπηρικά αμαξίδια.\nΣτο διάστημα 13 Μαρτίου μέχρι 1 Απριλίου πραγματοποιήθηκαν διαδοχικά: παρακολούθηση 5 κινηματογραφικών ταινιών ανά τμήμα της Α΄ τάξης και βιωματικά εργαστήρια με κύρια θέματα το ρατσισμό, τη ξενοφοβία και τον σχολικό εκφοβισμό. Αφορμή υπήρξε η Παγκόσμια Ημέρα κατά της Σχολικής Βίας και του Εκφοβισμού καθώς και η Παγκόσμια Ημέρα κατά του Ρατσισμού.\nΟι μαθητές της Α΄τάξης συμμετείχαν στις δράσεις με έντονο ενδιαφέρον και εξέφρασαν με ζωντάνια και ενεργητικότητα τη χαρά τους για αυτού του είδους τη διάδραση.\nΤα βιωματικά εργαστήρια αποτελούν μια καινοτομία στο χώρο του σχολείου και πραγματοποιούνται με ευθύνη της ψυχολόγου του σχολείου μας Βελούδου Γεωργίας.\nΕπίσκεψη στο Ε.Ε.Ε.Ε.Κ Ρόδου.\nΟι μαθητές και μαθήτριες της Γ τάξης των ειδικοτήτων Αισθητικής , Κομμωτικής, Νοσηλευτικής και Βρεφονηπιοκομίας επισκέφτηκαν το ΕΕΕΕΚ Ρόδου. Είχαν την ευκαιρία να χτενίσουν τα παιδιά του σχολείου, να κάνουν face painting, να ελέγξουν την αρτηριακή πίεση μαθητών και εκπαιδευτικών και να δημιουργήσουν καλλιτεχνικές κατασκευές.\nΣυντροφιά με την τρίτη ηλικία\nΟι μαθητές/τριες της Β΄ τάξης του Τομέα Υγείας Πρόνοιας και Ευεξίας στο πλαίσιο της διδακτικής επίσκεψης στο Κ.Η.Φ.Η των Αγ. Αποστόλων επισκέφθηκαν τις/τους ηλικιωμένες/νους κυρίες/ους, περνώντας ποιοτικό χρόνο μαζί τους (κουραμπιέδες, καλλιτεχνικές κατασκευές κ.λ.π.). Παράλληλα, δόθηκε η ευκαιρία στους μαθητές/τριες μας να ακούσουν τις ιστορίες που με νοσταλγία αναπολούσαν οι ηλικιωμένοι για τα δικά τους νεανικά χρόνια.\n2epal-rodou\ton 11 Απριλίου 2019\nΣτο πλαίσιο του πολιτιστικού προγράμματος «Θεατρικά Δρώμενα.» μαθητές/τριες της Γ΄ τάξης του σχολείου μας επισκέφτηκε την πόλη της Θεσσαλονίκης, τον αρχαιολογικό χώρο της Βεργίνας και τους Τάφους του Μακεδόνα βασιλιά Φιλίππου, τους καταρράκτες της Έδεσσας, τα λουτρά «Πόζαρ» και το χιονοδρομικό κέντρο του Καϊμακτσαλάν. Τα παιδιά ανέβηκαν στο Λευκό Πύργο, ξεναγήθηκαν στο Αρχαιολογικό Μουσείο της Θεσσαλονίκης και απόλαυσαν ηλιόλουστη βόλτα στην παραλιακή.\nΕπισκέφτηκαν το Κέντρο Διάδοσης Επιστημών & Μουσείο Τεχνολογίας (NOESIS) και παρακολούθησαν 3D παράσταση. Τέλος, στο Κρατικό Θέατρο Βορείου Ελλάδας (ΚΘΒΕ) τους δόθηκε η δυνατότητα να παρακολουθήσουν την κωμωδία «Υπηρέτης Δύο Αφεντάδων».\nΚ.Η.Φ.Η Αγίων Αποστόλων\nΟι μαθητές/τριες των ειδικοτήτων της Γ΄ τάξης Β. Νοσηλευτών και Β. Βρεφονηπιοκόμων επισκέφθηκαν το Κέντρο Ημερήσιας Φροντίδας Ηλικιωμένων στους Αγίους Αποστόλους . Ζύμωσαν κουλουράκια, ζωγράφισαν διάφορες κατασκευές, τραγούδησαν και χόρεψαν μαζί με τους ηλικιωμένους.\nΕπίσκεψη στο Κ.Δ.Α.Π-Μ.Ε.Α.-ΠΝΟΗ\nΟι μαθητές/τριες των ειδικοτήτων της Γ΄ τάξης Βοηθών Νοσηλευτών και Βοηθών Βρεφονηπιοκόμων με τις συνοδούς εκπαιδευτικούς καθώς και με την ψυχολόγο του σχολείου μας κ. Βελούδου Γεωργία, επισκέφτηκαν το Κέντρο Δημιουργικής Απασχόλησης Παιδιών με Αναπηρίες «ΠΝΟΗ» στους Αγ. Αποστόλους. Αρχικά έγινε ενημέρωση για τη δομή, τις δραστηριότητες που πραγματοποιούνται από το ΚΔΑΠ καθώς και για τις δυσκολίες που αφορούν στην προσπάθεια βελτίωσης της ποιότητας ζωής τόσο των ίδιων των παιδιών όσο και των οικογενειών τους.\nΣτη συνέχεια όλα τα παιδιά ψυχαγωγήθηκαν φτιάχνοντας διάφορες κατασκευές και δοκίμασαν τις αρτολιχουδιές που είχαν παρασκευάσει οι μαθήτριες του σχολείου μας.\nΕκπαιδευτική επίσκεψη στην Κω.\n2epal-rodou\ton 10 Απριλίου 2019\nΣτα πλαίσια του πολιτιστικού προγράμματος “Ασκληπιεία στην Αρχαία Ελλάδα” 20 μαθητές της Β΄ Λυκείου, ταξίδεψαν στο νησί του Ιπποκράτη. Τους δόθηκε η ευκαιρία να επισκεφθούν τον πλάτανο του Ιπποκράτη, το Ασκληπιείο, το Διεθνές Ιπποκράτειο Ίδρυμα, το Αρχαιολογικό Μουσείο , το κάστρο Νεραντζιάς, τη Ρωμαϊκή Οικία της Κω, την αρχαία αγορά και το Ρωμαϊκό Ωδείο , όπου δύο μαθήτριες τραγούδησαν και όλοι κατανόησαν και θαύμασαν την ακουστική του χώρου.\nΣεμινάριο από το ΕΚΑΒ\n2epal-rodou\ton 9 Απριλίου 2019\nΌλοι οι μαθητές/τριες της Γ΄τάξης του σχολείου μας συμμετείχαν στην επιμόρφωση που πραγματοποιήθηκε από το ΕΚΑΒ στο αμφιθέατρο του Γενικού Νοσοκομείου Ρόδου “Ανδρέας Παπανδρέου”. Μετά από πεντάωρη βιωματική παρακολούθηση και εφαρμογή της τεχνικής Καρδιοπνευμονικής Αναζωογόνησης (ΚΑΡΠΑ) και τοποθέτησης Αυτόματου Εξωτερικού Απινιδωτή, χορηγήθηκε βεβαίωση παρακολούθησης σε μαθητές/τριες και συνοδούς εκπαιδευτικούς.\nΕπίσκεψη στο σχολείο μας από τη “Δίοδο”\nΟι μαθητές και οι μαθήτριες των τμημάτων Γ Νοσηλευτών και Γ Τουρισμού συμμετείχαν στο πρόγραμμα του Κέντρου Πρόληψης κατά των Εξαρτήσεων και Προαγωγή της Υγείας “ΔΙΟΔΟΣ”, με θέμα ” Εντοπίζοντας συνδέσεις, δημιουργώντας ιστορίες”. Το πρόγραμμα υλοποιήθηκε σε τρεις εβδομαδιαίες τρίωρες συναντήσεις στο χώρο της σχολικής μονάδα μας, από τον υπεύθυνο Κοινωνικό Λειτουργό, Στογιάννη Σπύρο.\nΤο βιωματικό εργαστήριο εστίασε στον εντοπισμό και στην ανάδειξη των ικανοτήτων, κλίσεων αλλά και ενδιαφερόντων των μαθητών/τριών, με στόχο τη διευκόλυνση στην έκφραση συναισθήματος και τη δημιουργία ενός ασφαλούς χώρου για την ανάπτυξη δεσμών μέσα από τη σύνδεση κοινών στοιχείων.


Η αποκάλυψη της Κορίνας Τσοπέη: “Ο εγγονός μου είναι με ειδικές ανάγκες και είναι δώρο Θεού” | Τι λες τώρα;\nHome \_ βίντεο \_ Η αποκάλυψη της Κορίνας Τσοπέη: “Ο εγγονός μου είναι με ειδικές ανάγκες και είναι δώρο Θεού”\nΗ αποκάλυψη της Κορίνας Τσοπέη: “Ο εγγονός μου είναι με ειδικές ανάγκες και είναι δώρο Θεού”\nKaterina 2 Νοεμβρίου, 2017 10:17 ΜΜ\nΗ Νανά Παλαιτσάκη, που πλέον ζει στις ΗΠΑ της έκανε μία ιδιαίτερη συνέντευξη για το μοναδικό έργο της Ελληνίδας καλλονής. «Το 1985 μου έδωσε μία φίλη την ευκαιρία να μπω σε έναν οργανισμό που λέγεται SHARE και πηγαίνουμε και δίνουμε λεφτά σε παιδιά που βρίσκονται σε ιδρύματα», εξήγησε στη δημοσιογράφο.\n«Είμαι τυχερή γιατί πριν τρία χρόνια ο γιος μου έκανε ένα παιδάκι με ειδικές ανάγκες. Είναι η αγάπη της ζωής μου και ευτυχώς που είχα πάει στο SHARE και είχα μάθει την αλήθεια. Ο γιος μου το βλέπει σαν δώρο Θεού. Ποτέ δεν σκέφτηκα ότι έφταιξε ο Θεός που ο εγγονός μου γεννήθηκε έτσι. Με αυτό το παιδί βλέπω τι χαρά και τι ενέργεια μου δίνει. Την πρώτη στιγμή που το άκουσα μου κόπηκε η αναπνοή. Όχι για το παιδί, γιατί δεν ήξερα πώς θα φερθεί ο γιος μου», ανέφερε εμφανώς συγκινημένη.\nΔείτε το βίντεο με την εξομολόγησή της.\n«Συλλυπητήρια και καλή δύναμη στην οικογένεια της Γαρυφαλλιάς» είπε ο 30χρονος


Περί αλληλεγγύης, της Κικής Τσακίρη - flust.gr\nΠερί αλληλεγγύης, της Κικής Τσακίρη\nΑλληλεγγύη εδώ, αλληλεγγύη εκεί, που είναι η αλληλεγγύη;\nΗ κυβέρνηση κατάφερε να μετατρέψει σε αίνιγμα για δυνατούς λύτες, τον προορισμό της ειδικής εισφοράς αλληλεγγύης του 2%, που παρακρατείται από τους μισθούς των δημοσίων υπαλλήλων, ΔΕΚΟ και ΟΤΑ από το 2011. Θεσπίστηκε για την καταπολέμηση της ανεργίας. Όμως στον ΟΑΕΔ δεν έφτασε “φράγκο”. 300εκ ευρώ αναφέρει σε έκθεση του ο Οργανισμός, το ύψος της εισφοράς. Κανείς δεν ξέρει που καταλήγουν αυτά τα χρήματα, αναφέρει σε άρθρο του ο “Επενδυτής”.\nΝα σημειωθεί οτι τα μισά χρήματα έφταναν για την αντιμετώπιση της “εξαθλίωσης” των ανέργων, σημειώνει σε έκθεση του ο Οργανισμός.\nΤέτοιες ειδήσεις μεγαλώνουν το χάσμα εμπιστοσύνης μεταξύ πολιτών και κράτους, προσθέτοντας ένα κρίκο ακόμα στην αλυσίδα της αναξιοπιστίας της τριτοκομματικής κυβέρνησης. Ζητείται ελπίς ω Έλληνες!\nάνεργοι ειδήσεις Περί αλληλεγγύης\nByΚική Τσακίρη\t13/02/2013\tflust-άρω / απόψεις / κοινωνία\nPrev\tTango Greco, στο θέατρο Badminton\nNext\tSteak and BJ day, του Βαγγέλη Γεωργίου


Για τα μάτια της Χουακίνα: Αν είναι το μπίρι-μπίρι αμαρτία...\nΟ Mr. Wintour έδωσε πρόσκληση για blogοπαίχνιδο. Ο κανόνας: να παραφράσεις ένα τραγούδι. Και φυσικά ποια θα ήταν η επιλογή; Ένα τραγουδάκι που θυμίζει τις λυκειακές μας περιπέτειες, όταν γράφαμε τη Χουακίνα κατά τη διάρκεια του μαθήματος! Ε, είμασταν και εμείς φασαριόζηδες! Μα δικαιολογημένα... ο Χουάν Κάρλος είχε παρεξηγήσει τη Χουακίνα και νόμιζε πως τον απατούσε με το Μανουέλ ντε λα Χαρίτο!\nΔεν έχουν το δικαίωμα να μας πετάνε έξω,\nμου λένε να προσέξω,\nαν δε σταματήσω να σου μιλώ,\nνα φωνάζω, να λαλώ, να βλασφημώ\nΑν είναι το μπίρι-μπίρι αμαρτία,\nθα βγω να το φωνάξω με λατρεία.\nπως είμαι ταραξίας που ομιλώ.\nΔεν έχουν το δικαίωμα να βάζουν ωριαίες,\nσας λέω δεν είναι ωραίες.\nΝα λένε ότι είμαι ταραξίας,\nλες και είμαι σε αγώνα ξιφασκίας\nPosted by Antoine at Sunday, June 29, 2008\nεγώ στο Λύκειο ήμουν μέγας φύτουλας πάντα πρώτο θρανίο κι έτσι δεν έκανα μπίρι μπίρι...\nΠολύ καλό όμως.\nΤο πρώτο θρανίο είναι απαίσιο! Όλοι σε βλέπουν και δεν μπορείς να κάνεις σκανταλιές! Βέβαια, αν δε σε ανακαλύψουν δε έχει χάρη, αλλά μια ζωή η παρέα μας καθόταν γαλαρία!\nΣιγά ρε Antoine που έκανες και σκανταλιές... μπορεί να μην καθόσουν στο πρώτο θρανίο αλλά σχεδον σαν φυτουλας συμπεριφερώσουν! Τι να πω και εγώ...\nΑν θες μπορώ να σου βάλω κανένα βιντεάκι να θυμηθείς.\nΒάλε βάλε, γιατί για να περνάς με τα μπούνια Ιατρική σημαίνει πως μάλλον είσαι φύτουλας. Τον έχεις βίδεο να διαβάζει συνέχεια και να λέει "ησυχία διαβάζω"??? Το αγοράζω όσο όσο.\nΕγώ σαν φύτουλας;;;;;;\nΤι! Μην τρελαθούμε τώρα... απλώς φρόντιζα να διατηρώ καλή την εικόνα μου!\nΑν είναι να βάλεις βίντεο, να βάλεις και το βίντεο με τη Δέσποινα πίσω από τη βιβλιοθήκη, ρε!\nΜη χαίρεσαι εσύ! Δεν υπάρχει τέτοιο βίντεο, γιατί απλούστατα δεν περίμενα την τελευταία στιγμή για να διαβάσω! LOL\nΕ, μπορεί να ήμουν λίγο καλός μαθητής, αλλά... την είχα τη ζωηράδα μου! Όποιος καθόταν μπροστά μου δεν περνούσε καλά!\nΚαλά έχετε γράψει ολόκληρους τόμους για τη χουακίνα...λολ. Αλλά ρε συ Antoine χουακίνα ακούμε και χουακίνα δεν βλέπουμε...:P\nΤο τραγουδάκι με εκφράζει, γιατί κάθομαι τελευταίο θρανίο γωνία και κάνω ότι θέλω. Αλλά ποτέ δεν μου έχουν βάλει και ωριαία! Προσέχω είπαμε...\nΑ! Στο βίντεο (που δεν ήταν στημένο) δε συμμετέχει ο jimanant αλλά κάποιος άλλος... ναι... για να μη λέει ότι τον θίγουμε κιόλας!\nΑ, ρε Δέσποινα! Θα σου κάνω ένα αφιέρωμα!\nΜη νόμίζεις ούτε εγώ έχω πάρει ποτέ ωριαία και δεν πρόκειται να πάρω, γιατί τελείωσα το σχολείο! Πάντα οι άλλοι την πλήρωναν! Ήμουν μια μαλαγάνα... ασ'τα, ασ'τα...\nHelena, θυμάσαι τότε με την Πετράκη που σε πέταξε έξω με την Catherine! Πώς την είχα γλυτώσει εγώ;;;\nεγώ θέλω να δώ το βίδεο με την Δέσποινα πίσω από την βιβλιοθήκη. Ακούγεται πολύ πρόστυχο χιχιχιχιχι\nAntoine, βγες έξω από την αίθουσα τώρα!!!(Η πρώτη σου ωριαία, χε χε, έτσι για να μην παραπονιέσαι, παλιοφύτουλα!)\nΤις αυστηρές καθηγητικές καλησπέρες μου.\nMr. Wintour said...\nax...ti mou thimises...to poso milousa, se opoiadipote thesi fisika, afou ws to kalo paidi - i estw ena apo ta kala paidia tis taxis - imoun mosxanathremeno, me elaxistes paratiriseis kai poli poli poli mpiri mpiri. Thimamai akomi ti skini tis 3is gimnasious pou milousa egw sinexeia ston kollito mou kai o kathigitis p me latreve petouse afton eksw!lol!...antoine eisai fito!lol!na valeis to video an thes na to diapsefseis!:P\nΕγώ;;; Μα δεν έκανα τίποτα, κυρία!\nΚαι συ παλιοφύτουλας είσαι, μη μιλάς καθόλου! Χα,χα... και μένα ποτέ δε με πετούσαν έξω!\nΝομίζω πως είναι λίγο extreme να βάλω το βίντεο της βιβλιοθήκης... άσε καλύτερα, γιατί έχω φτιάξει μια ωραία είκονα κάτω από το όνομα "Antoine". Εξάλλου δεν παίζω μόνος μου...\nΤελικά αυτό το βίδεο πρέπει να αξίζει πολλά. Σου έκανα μια πρόταση για παιχνιδάκι, οκ και πολύ παιχνίδι δεν το λές, αλλά τέλος πάντων, αν θές παίζεις, το ίδιο και οι συνιδιοκτήτες του μαγαζιού.\nΑπορώ πως μιλάς ακόμη! Με τόσα ψέμματα που έχεις γράψει. Ακούς εκεί έχεις μια ζωηράδα και ακόμη ακόμη σήμερα πήραμε τα απολυτήρια που να περάσει και καιρός ποιος ξέρει τι ψέμματα θα διαδίδεις... Τέλος πάντων φύτουλας ήσουν και φύτουλας θα παραμείνεις.\nΚαι άσε τα χαζά σου...\nΟύτε μία ωριαία και τολμάς να μιλάς...(Ντροπή σου τι θα λες στα παιδί/ά σου\nTo ήξερα πως ο γιατρός είναι φυτό!!!\nΤώρα που σε ξεβράκωσαν οι ίδιοι οι φίλοι σου τι έχεις να πείς???\nΠοια είναι η αλήθεια τελικά???(για να το συνδέσω με την πρόσκληση που σου έκανα χαχαχαχ).\nΒέβαια ούτε εγώ είχα ποτέ ούτε μια ωριαία αποβολή, ούτε μια αδικαιολόγητη απουσία, και δεν έκανα ούτε μία κοπάνα...χμ...κάποιος να με ποτίσει...\nΗρεμήστε και οι δύο!\nΗ υπόθεση "βίντεο πίσω από τη βιβλιοθήκη" is over!\nΚαι επίσης δεν μπορούν να με λένε φυτά δύο άλλα φυτά! Και οι δύο είστε... ο ένας μπήκε Αρχιτεκτονική, όταν έδινε, και ο άλλος θα μπει Ηλεκτολόγων Μηχανικών στο Πολυτεχνείο!\nΓια να σας κάνω να ζηλέψετε όλοι, σας λέω ότι προσωπικώς είχα την ευτυχία να διαβάσω όοοοοοολη τη Χουακίνα και διασκέδασα τρελά. Αν η παρέα ήθελε να μας δώσει κάποια αποσπάσματα, ή και όλο, όπως γίνεται με τις καλοκαιρινές σειρές στην τηλεόραση, θα περνούσαμε στιγμές αξέχαστου γέλιου. Εν τέλει, γιατρέ μου , ο Δημητράκης πού περνάει; Φιλιά σε όλους σας.\nνομιζω πως το τραγουδι μου αρεσει πιο πολυ ετσι\nμ παει και ολας γιατι αν και καλη μαθητρια παντα κρυβομουν πισω απο την εικονα μου και μιλαγα\nκαι αν δε μ τ επετρεπαν εβγαζα τα επιχειρηματα μ στη φορα και αρχιζα να μιλαω με τον καθηγητη\nπαντως αν ειναι το μπιρι-μπιρι αμαρτια θα βρω και εγω να τοι φωναξω με λατρεια!!


VBAC - Μαιευτήρας Χειρουργός Γυναικολόγος Λάρισα\nΠολύς λόγος γίνεται τα τελευταία χρόνια στην χώρα μας για τα πρωτεία στις καισαρικές τομές τα οποία συνεχίζει να κρατάει η Ελλάδα, καθώς αυτά εκτιμάται ότι ανέρχονται στο 50-65%. Οι περισσότερες γυναίκες ωστόσο επιθυμούν να κάνουν φυσιολογικό τοκετό ακόμη και μετά από μία καισαρική τομή.\nΈτσι όλο και περισσότερο διαδίδεται η ιδέα του φυσιολογικού τοκετού μετά από καισαρική τομή (VBAC: Vaginal Birth After Caesarean Section). Συχνά οι γυναίκες που υποβλήθηκαν σε καισαρική τομή επιθυμούν έναν κολπικό τοκετό στην επόμενη κύηση, τόσο για να αποφύγουν μία επέμβαση καισαρικής όσο και για να βιώσουν την εμπειρία του φυσιολογικού τοκετού. Είναι πάντα εφικτό όμως;\nΠοιες είναι οι προϋποθέσεις για το VBAC;\nΤο προγραμματισμένο VBAC είναι κατάλληλο και μπορεί να προσφερθεί στην πλειονότητα των γυναικών με μονήρη κύηση και κεφαλική προβολή στις 37 + 0 εβδομάδες ή πιο πριν που είχαν μόνο μία εγκάρσια καισαρική τομή, με ή χωρίς ιστορικό προηγούμενης κολπικής γέννησης.\nΩστόσο, συνιστάται η επανεξέταση της πορείας της προηγούμενης καισαρικής τομής και της πορείας της τρέχουσας εγκυμοσύνης για τον εντοπισμό αντενδείξεων για προσπάθεια VBAC.\nΆρα βασική προϋπόθεση είναι η απουσία κάποιας παθολογίας που καθιστά αναγκαία την καισαρική τομή, όπως π.χ. ο επιπωματικός πλακούντας, καρδιολογικά προβλήματα της μητέρας ή καταστάσεις όπου το έμβρυο δεν μπορεί να ανταπεξέλθει σε φυσιολογικό τοκετό.\nΠοιοι είναι οι θετικοί προγνωστικοί παράγοντες για VBAC;\nΗ πιθανότητα επιτυχίας ενός VBAC αυξάνει όταν η γυναίκα έχει ήδη στο παρελθόν γεννήσει με κολπικό τοκετό (ο καλύτερος προγνωστικός παράγοντας για επιτυχημένο κολπικό τοκετό και σχετίζεται με 87-90% ποσοστό επιτυχίας), και όταν η προηγούμενη καισαρική πραγματοποιήθηκε λόγω ένδειξης που δεν υφίσταται στην παρούσα κύηση, όπως για παράδειγμα αποκόλληση πλακούντα κ.α.. Άλλοι θετικοί προγνωστικοί παράγοντες είναι ακόμη η αυτόματη έναρξη τοκετού και ο δείκτης μάζας σώματος της μητέρας (<30).\nΣτα σωστά επιλεγμένα περιστατικά, το ποσοστό επιτυχίας του VBAC αγγίζει το 75%.\nΠαράγοντες που έχουν αρνητική προγνωστική αξία για ένα επιτυχημένο VBAC\nΜειωμένη πιθανότητα επιτυχίας υπάρχει όταν ισχύουν ένα ή περισσότερα από τα παρακάτω δεδομένα: ηλικία κύησης ίση ή μεγαλύτερη από τις 41 εβδομάδες, εκτιμώμενο σωματικό βάρος εμβρύου >4.000 γραμμ., μη χρήση επισκληριδίου αναλγησία, ιστορικό πρόωρου τοκετού με Καισαρική τομή, διαστολή τραχήλου μικρότερη από 4 εκ. στην εισαγωγή, διάστημα μικρότερο των 2 ετών από την Καισαρική τομή και προχωρημένη ηλικία της μητέρας.\nΟ κολπικός τοκετός αντενδείκνυται στις παρακάτω περιπτώσεις: Ιστορικό ρήξης μήτρας, Προηγούμενη κάθετη τομή στην μήτρα, Τρεις ή περισσότερες Καισαρικές τομές.\nΠοιοι οι κίνδυνοι και οι επιπλοκές του VBAC;\nΗ βασική επιπλοκή του VBAC είναι η ρήξη μήτρας, η διάσπαση δηλαδή της ουλής της προηγούμενης καισαρικής λόγω των συστολών της μήτρας στην διάρκεια του τοκετού (ο κίνδυνος ρήξης μήτρας είναι 0.22 – 0.74%).\nΗ ρήξη μήτρας αποτελεί μία σοβαρή επιπλοκή. Η διάσπαση της ουλής μπορεί να οδηγήσει σε σοβαρή αιμορραγία που απειλεί τόσο την ζωή της μητέρας όσο και του μωρού. Η αντιμετώπιση είναι χειρουργική και πρέπει να είναι άμεση. Αν η ρήξη είναι μεγάλη μπορεί να γίνει υστερεκτομή (αφαίρεση δηλαδή της μήτρας).\nΤο αυξημένο διάστημα από την προηγούμενη καισαρική (>12 μηνών) μειώνει την πιθανότητα ρήξης. Εδώ θα πρέπει να σημειωθεί πως οποιοδήποτε χειρουργείο στην μήτρα οδηγεί στην δημιουργία ουλής και άρα σε αντίστοιχο κίνδυνο ρήξης (π.χ, εξαίρεση ινομυωμάτων μήτρας στο παρελθόν).\nΠου και με ποιο τρόπο διενεργείται το VBAC;\nΣε κάθε περίπτωση συστήνεται η προσπάθεια κολπικού τοκετού μετά από Καισαρική τομή να πραγματοποιείται σε πλήρως εξοπλισμένες και οργανωμένες μαιευτικές μονάδες, υπό συνεχή παρακολούθηση και δυνατότητα άμεσης διενέργειας επείγουσας Καισαρικής τομής και ανάνηψης του νεογνού.\nΣε όλη την διάρκεια της διαδικασίας υπάρχει συνεχής καρδιοτοκογραφική παρακολούθηση της καρδιακής λειτουργίας του εμβρύου και των συστολών της μήτρας. Η επισκληρίδιος αναισθησία δεν αντενδείκνυται σε προσπάθεια κολπικού τοκετού και αυξάνει μάλιστα τα ποσοστά επιτυχίας.\nΠρέπει τελικά οι γυναίκες να προσπαθούν για VBAC;\nΚάθε γυναίκα που σκέφτεται αυτό το ενδεχόμενο πρέπει να συζητήσει με τον γιατρό της για το πόσο εφικτό είναι για εκείνη. Ο θεράπων θα κρίνει αν η γυναίκα πληρεί τα κριτήρια και αν έχει ένδειξη η προσπάθεια για VBAC. Στην περίπτωση που αποφασισθεί η προσπάθεια, θα πρέπει να είναι η έγκυος πλήρως ενημερωμένη όσον αφορά τους κινδύνους και τις πιθανές επιπλοκές της διαδικασίας.\nΣε κάθε περίπτωση, η ενημέρωση πρέπει να γίνεται από έμπειρους επαγγελματίες υγείας και όχι από πηγές αμφίβολης αξιοπιστίας που μπορεί να οδηγήσουν την έγκυο σε λάθος αποφάσεις και προσδοκίες.


Εκμάθηση ξένων γλωσσών | e-steki • Συζητήσεις, απόψεις, διαξιφισμοί και κυρίως ...fresh ideas!\nΤο e-steki είναι μια από τις μεγαλύτερες ελληνικές διαδικτυακές κοινότητες με 64,722 εγγεγραμμένα μέλη και 2,588,576 μηνύματα σε 82,475 θέματα. Αυτή τη στιγμή μαζί με εσάς απολαμβάνουν το e-steki άλλα 469 άτομα.\nThread starter Ορέστης40\nΗμερομηνία έναρξης 14 Σεπτεμβρίου 2019\n14 Σεπτεμβρίου 2019, 16:04\nΕλπιζω να ειναι η σωστη κατηγορια. Που θα πηγαινατε για να μαθετε μια ξενη γλωσσα;\n14 Σεπτεμβρίου 2019, 16:11\nΕπειδή σκέφτομαι να αρχίσω μια ακόμη ξένη γλώσσα, χωρίς να βγω εκτός θέματος σκέφτομαι για ιδιαίτερα!\nΝαι μεν είσαι μόνος και δεν έχεις την αλληλεπίδραση με άλλα άτομα αλλά από την άλλη ο καθηγητής ξέρει που έχεις κενά και σε βοηθάει παραχωρώντας αυτά που χρειάζεσαι.\nΗ Nelliel αυτή τη στιγμή είναι συνδεδεμένη. Μας γράφει απο ΗΠΑ (Αμερική).\tΈχει γράψει 1,926 μηνύματα.\n14 Σεπτεμβρίου 2019, 18:19\nIdeally, στην χωρα οπου ομιλειται η γλωσσα\n14 Σεπτεμβρίου 2019, 18:42\nΓράφτηκα ισπανικά πριν μια εβδομάδα! Ανυπομονώ να αρχίσω!\nΟ Fotis. αυτή τη στιγμή δεν είναι συνδεδεμένος. Είναι 21 ετών, επαγγέλεται Φοιτητής/τρια και μας γράφει απο Αθήνα (Αττική). Έχει γράψει 9,105 μηνύματα.\n14 Σεπτεμβρίου 2019, 18:44\nΚαλή αρχή εύχομαι!Πολυ ωραία τα Ισπανικά.\nΠοσα πληρωνεις; Εγω θελω να μαθω γαλλικα. Στο Διδασκαλειο του ΕΚΠΑ κοστιζει 450 ευρω ο χρονος. Στο γαλλικο ινστιτουτο 700.\n15 Σεπτεμβρίου 2019, 15:29\n100 euro/μήνα μετά από πολύυυυ προσπάθεια και διαπραγμάτευση. Μακαρι ν εμένα στο κέντρο. Είχα σκεφτεί και εγώ για το ΕΚΠΑ.\n15 Σεπτεμβρίου 2019, 15:30\nΕγώ για Γερμανικά δίνω 170€ σε φροντηστηριο.\n15 Σεπτεμβρίου 2019, 15:33\nΓιατί δεν κανεις ιδιαίτερα;\nΠάνω κάτω τόσο δεν βγαίνει τον μήνα;\n15 Σεπτεμβρίου 2019, 15:37\nΣε μεγάλο φροντιστήριο που πήγαινα έδωσα 1.000 (μετά από διαπραγμάτευση) για το πρόγραμμα (εντατικό περίπου 8-9 μήνες) και δωρεάν η δεύτερη γλώσσα.\nΠήγαινα και σε άλλο πιο πριν που έδινα περίπου 100 ευρώ τον μήνα αλλά είχα κάνει πολύυ κακή διαπραγμάτευση και όταν ήταν να δώσω για πτυχίο ήθελε να κάνω έξτρα ώρες εκτός προγράμματος κτλ και πήγαινε παραπάνω.\nΣτα ιδιαίτερα έδινα 6 ευρώ όταν έκανα μέσω skype (έκανα 2 φορές την εβδομάδα 1 ώρα και όταν πλησιαζε το πτυχίο 3) και 10-12 των ώρα όταν έκανα στο σπίτι μου. Συνήθως σπίτι έκανα ένα 2ωρο την βδομάδα που τελικά δεν έβγαινε παραπάνω από το φροντιστήριο\n170 ευρώ τον μήνα; δεν σου φαίνονται πολλά; εδώ τα 100 ευρώ που είπε η Ζιλντα ήταν ήδη αρκετά. κι εγώ τόσα δίνω βέβαια για τα Ισπανικά αλλά είναι για ιδιαίτερα. μήπως να το ψάξεις λίγο παραπάνω;\n15 Σεπτεμβρίου 2019, 15:41\nΔίνω για C2 και για αυτό είναι τόσο.Ξερεις είναι κοντά το φροντηστηριο και με βολεύει.\n15 Σεπτεμβρίου 2019, 15:42\nΚαι πάλι πολλά είναι. Αν έκανες ιδιαίτερα για Γ2 και πάλι φθηνότερο θα σου έβγαινε, θα μπορούσες άνετα να γλιτώσεις κανένα 50αρι.\nΟ, τι σε βολεύει βέβαια.\n15 Σεπτεμβρίου 2019, 15:43\nΔεν έχεις και άδικο,απλά είναι δίπλα το φροντηστηριο.\n15 Σεπτεμβρίου 2019, 15:50\nΠάντως δεν είναι μόνο θέμα κόστους. Στο φροντιστήριο δεν έχεις πολλές ευκαιρίες να μιλήσεις την γλώσσα που μαθαίνεις γιατί πέρα από το ότι πρέπει να εξασκηθείς και στα κείμενα, το ακουστικό και την έκθεση (συν η γραμματική που είναι άλλο κεφάλαιο από μόνη της) έχεις και συμμαθητές που πρέπει κι αυτοί να μιλήσουν. Με άλλα λόγια, ουσιαστική χρήση της γλώσσας γινεται για λίγα λεπτά μόνο σε κάθε μάθημα. Σε αντίθεση με το ιδιαίτερο στο οποίο είσαι μόνο εσύ και ο καθηγητής και μπορείς να εξασκηθείς πολύ περισσότερο στα προφορικά, όπου και είναι και τα πιο σημαντικά στην χρήση μιας γλώσσας.\n15 Σεπτεμβρίου 2019, 17:35\n6 ωρες ειναι τα μαθηματα. Ιδιαιτερα μπορει να κανω στο μελλον. Σκεφτομαι μηπως ειναι υπερβολικα ευκολο το A1 για να το κανω εναν ολοκληρο χρονο. Μηπως θα επρεπε να διαβασω μονος μου και να δωσω εξετασεις για Α2.\nΜε ενδιαφερουν ακομα καποια εργαστηρια που εχει το Εκπα, προφορικου λογου και ακαδημαικου γραπτου λογου, για την αγγλικη γλωσσα επιπεδου c2\n, αλλα συμπιπτουν οι ωρες με τα γαλλικα.\n15 Σεπτεμβρίου 2019, 17:50\nΓαλλικά δεν έχω κάνει (μόνο στο γυμνάσιο) αλλά από την εμπειρία μου με γερμανικά, ισπανικά νομίζω πως Α1 1 χρόνο είναι όντως πολύ αργά. Αυτό που έχω δει και μου φαίνεται σχετικά νορμαλ σαν ρυθμός είναι το Α1/Α2 (άντε και λίγο από ύλη Β1) τον πρώτο χρόνο και Β1-Β2 τον δεύτερο. Γενικά υπάρχουν και πολύ πιο γρήγορα προγράμματα που υπόσχονται Β2 σε ένα χρόνο (ή και λιγότερο) αλλά νομίζω υπερβολή.\n15 Σεπτεμβρίου 2019, 18:40


Σπηλιωτόπουλος για Κουφοντίνα: Το κράτος δικαίου δεν έχει το δικαίωμα να αφαιρεί την ανθρώπινη ζωή\n«Η σιωπή είναι ανοχή και συνέργεια σε θάνατο»\nΥπέρ του Δημήτρη Κουφοντίνα τάσσεται με ανάρτησή του στο Twitter ο Άρης Σπηλιωτόπουλος.\nΌπως χαρακτηριστικά τονίζει «η θανατική ποινή δεν ισχύει στη χώρα μας γιατί το κράτος δικαίου δεν έχει το δικαίωμα να αφαιρεί την ανθρώπινη ζωή».\nΟ πρώην υπουργός της Νέας Δημοκρατίας μέσω του tweet του αναφέρει πως «η εκδίκηση ακόμα κι αν ένα μέρος της κοινωνίας την συγχωρεί, δεν έχει θέση στον νομικό πολιτισμό μας».\n«Η σιωπή είναι ανοχή και συνέργεια σε θάνατο» επισημαίνει ο Άρης Σπηλιωτόπουλος.\nΑρης ΣπηλιωτοπουλοςΔημητρης ΚουφοντιναςΝεα Δημοκρατια\nΕίναι κακό κι επιζήμιο να βγαίνουν τα πρόβατα απ'το μαντρί και μάλιστα να μιλάνε και να λένε και τη γνώμη τους... Πονάει όταν ένα πρόβατο απ'το δικό σας μαντρί σας λέει την αλήθεια ε; Γρήγορα φωνάξτε το λύκο! Ή τον χασάπη! Απλά μην τολμάτε να μιλάτε για δημοκρατία, δεν σας αξίζει...\nΝα και μια σοβαρη τοποθετηση\nΔεν περισεψε καμία γραβάτα από τον ΕΟΤ να φορέσει το παλληκάρι???\nΤι περιμένεις από το μικρό και μνησίκακο Κούλη κε Σπηλιωτόπουλε? Μικρότητες και συμπεριφορά Πόντιου Πιλάτου.\nKeep calm and ...τιμήστε τους "αγώνες" της αριστεράς...Γι'αυτό σας έχουν πάρει φαλάγγι, από το 1974 και μετά...\nΝΔ για ΚΕΘΕΑ: Όχι μόνον δεν κλείνει, αλλά ανασυγκροτείται


Νηστίσιμα σταφιδόψωμα με Μακεδονικό ταχίνι | Funky Cook\nΥπάρχουν κάποιες συνταγές νηστίσιμες που όταν τις πετύχεις δεν τις αλλάζεις για κανένα λόγο. Μια από αυτές είναι και τα σταφιδόψωμα με Μακεδονικό Ταχίνι, τα πιο αφράτα και νόστιμα που έχεις δοκιμάσει ποτέ!\nΗ κόρη μου λατρεύει τις σταφίδες. Γι’ αυτό δεν χάνω ευκαιρία να τις προσθέτω όπου ταιριάζουν, αφού, ειδικά οι μαύρες, είναι πολύ θρεπτικές. Αν σου αρέσουν κι εσένα οι σταφίδες, να ξέρεις ότι ταιριάζουν θαυμάσια με το Μακεδονικό Ταχίνι.\nΤο ίδιο συνέβαινε και με εμένα, πάντα λάτρευα τις σταφίδες και ιδιαιτέρως όταν αυτές ήταν μέσα σε κουλουράκια, κέικ, μπισκότα, και ειδικά στα σταφιδόψωμα του φούρνου της γειτονιάς.\nΟ μπαμπάς μου μου έφερνε σχεδόν κάθε μέρα στο διάλειμμα του σχολείου ζεστά σταφιδόψωμα που ήταν σαν τσουρέκια.\nΠριν μερικά χρονιά, αποπειράθηκα να φτιάξω νηστίσιμα τσουρέκια με Μακεδονικό Ταχίνι τα οποία μπορώ να πω οτι μου βγήκαν εξαιρετικά.\nΗ ζύμη αυτή ήταν τόσο κοντά σε εκείνα τα λαχταριστά σταφιδόψωμα της παιδικής μου ηλικίας, τα οποία αμέσως ζωντάνεψαν στη μνήμη μου, τόσο αφράτα που πραγματικά δεν μπορούσε κανείς να πιστέψει πως ήταν νηστίσιμα τσουρέκια.\nΆρχισα, λοιπόν, να αντικαθιστώ τη ζύμη των ρολών κανέλας με αυτή την πεντανόστιμη -σαφώς πιο υγιεινή- ζύμη για τα νηστίσιμα τσουρέκια και κάπως έτσι δημιουργήθηκαν και τα μοναδικά αυτά διαφορετικά σταφιδόψωμα.\nΈνα σνακ-κολατσιό-γλυκό που κάνει καλό, γιατί περιέχει Μακεδονικό Ταχίνι, ενώ η ζάχαρη είναι λιγοστή και το αποτέλεσμα εθιστικό!\nΗ μαμά μου, από τότε που τα δοκίμασε, τα φτιάχνει στη νηστεία της Σαρακοστής ανελλιπώς και ειδικά το βράδυ της Μεγάλης Πέμπτης, που μαζεύονται να στολίσουν τον Επιτάφιο.\nΣε κάθε μπουκιά θα διακρίνεις όλες τις αγαπημένες γεύσεις, όμως αυτό που θα σε κερδίσει είναι η ευκολία της παρασκευής τους.\nΣυνταγή για νηστίσιμα σταφιδόψωμα με Μακεδονικό ταχίνι\nΚατηγορία Συνταγής: Γλυκά, Ζύμες, Υγιεινές συνταγές, Νηστίσιμες συνταγές, Σαρακοστιανές συνταγές,\n¼ κουταλάκι του γλυκού κακουλέ\n¼ κουταλάκι του γλυκού μαχλέπι\n1. Βάζουμε τις σταφίδες να μουλιάσουν σε ένα μπωλ με νερό για 30’.\n2. Σε ένα μπωλ διαλύουμε τη μαγιά στο νερό και προσθέτουμε τη ζάχαρη, ανακατεύουμε καλά και τοποθετούμε το μπωλ σε ζεστό σημείο για 10’.\n3. Σε ένα μπωλ αναμειγνύουμε το φυτικό λάδι με το Μακεδονικό ταχίνι.\n4. Στον κάδο του μίξερ βάζουμε το αλεύρι, το αλάτι, το χυμό, το προζύμι και τα μπαχαρικά, ζυμώνουμε για 10’, μεταφέρουμε τη ζύμη σε καλά λαδωμένο μπωλ, σκεπάζουμε και την αφήνουμε σε ζεστό σημείο για 30’.\n5. Κατόπιν ανοίγουμε σε ορθογώνιο χοντρό φύλλο, προσθέτουμε τις σταφίδες, ραντίζουμε με το μέλι και πασπαλίζουμε με κανέλα.\n6. Κλείνουμε σε ρολό και χωρίζουμε τη ζύμη σε 9 ρολάκια, τοποθετούμε τα ρολάκια σε ευρύχωρο ταψί ή πυρίμαχο σκεύος και το αφήνουμε για 20’ σε ζεστό σημείο.\n7. Ψήνουμε σε καλά προθερμασμένο φούρνο στους 170ο C για 25-30’.\n8. Αναμειγνύουμε τα υλικά για το γλάσο και περιχύνουμε και σερβίρουμε.\n-Αν δεν θέλουμε να χρησιμοποιήσουμε μέλι μπορούμε να το αντικαταστήσουμε με σιρόπι σφενδάμου\n-Μπορούμε να εμπλουτίσουμε τη γέμιση με ψιλοκομμένους ξηρούς καρπούς ή και νηστίσιμη κουβερτούρα\n–Εδώ μπορείς να δεις και άλλες νηστίσιμες συνταγές για γλυκά\nγλυκά ζύμες κανέλα μαγιά μέλι νηστίσιμες συνταγές πορτοκάλι σταφίδες ταχίνι τσουρέκια\nPrevious postΠισία με τυρί (Ποντιακά τηγανόψωμα)\nNext postΙνδικό βουτυράτο κοτόπουλο – butter chicken